Avis juridique important

|

31994H1069

94/1069/EK: Σύσταση της Επιτροπής της 7ης Δεκεμβρίου 1994 περί της μεταβίβασης των μικρομεσαίων επιχειρήσεων (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 385 της 31/12/1994 σ. 0014 - 0017

ΣΥΣΤΑΣΗ ΤΗΣ ΕΠΙΤΡΟΠΗΣτης 7ης Δεκεμβρίου 1994περί της μεταβίβασης των μικρομεσαίων επιχειρήσεων  (*)(Κείμενο που παρουσιάζει ενδιαφέρον για τον ΕΟΧ)(94/1069/EK)Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, Εκτιμώντας: ότι το Συμβούλιο εξέδωσε την απόφαση 89/490/EOK (1), η οποία αφορά, μεταξύ άλλων, τη βελτίωση του  περιβάλλοντος των επιχειρήσεων 7 ότι το πρόγραμμα υποστήριξης των μικρομεσαίων επιχειρήσεων που  προβλέπεται στην εν λόγω απόφαση αναθεωρήθηκε με την απόφαση 91/319/ΕΟΚ του Συμβουλίου (2) 7 ότι το  Συμβούλιο επιβεβαίωσε την υποχρέωση που ανέλαβε να υποστηρίξει την εδραίωση των δράσεων υπέρ των  επιχειρήσεων με το ψήφισμά του της 17ης Ιουνίου 1992 (3) 7ότι, με την απόφαση 93/379/EOK (4), το  Συμβούλιο θέσπισε με ισχύ από την 1η Ιουλίου 1993, πρόγραμμα για την ενίσχυση των δράσεων  προτεραιότητας και την εξασφάλιση της συνέχειας της πολιτικής για τις επιχειρήσεις 7 ότι το  πρόγραμμα αυτό αφορά κατά προτεραιότητα τη βελτίωση του νομικού, φορολογικού και διοικητικού  περιβάλλοντος των επιχειρήσεων και προβλέπει την ειδική εξέταση της μεταβίβασης των επιχειρήσεων  7ότι, το Λευκό Βιβλίο για την ανάπτυξη, την ανταγωνιστικότητα και την απασχόληση, αναφέρει τη  μεταβίβαση των επιχειρήσεων ως έναν από τους τομείς προτεραιότητας για τους οποίους απαιτούνται  μέτρα βελτίωσης (5) 7ότι το ολοκληρωμένο πρόγραμμα υπέρ των MME και της βιοτεχνίας της 3ης Ιουνίου  1994 (6) προβλέπει την έκδοση σύστασης της Επιτροπής σχετικά με τη μεταβίβαση των επιχειρήσεων,  βάσει των κοινοτικών συνεισφορών για τη βελτίωση του περιβάλλοντος των επιχειρήσεων 7ότι η  Επιτροπή, στην ανακοίνωσή της σχετικά με τη βελτίωση του φορολογικού περιβάλλοντος των μικρομεσαίων  επιχειρήσεων (7), ανακοίνωσε πρωτοβουλία με σκοπό την ελάφρυνση του φορολογικού καθεστώτως που  εφαρμόζεται στις κληρονομιές και στις δωρεές 7ότι στο ψήφισμα της 10ης Οκτωβρίου 1994 (8) το  Συμβούλιο καλεί τα κράτη μέλη και την Επιτροπή να εξετάσουν τις ισχύουσες διατάξεις που εμποδίζουν  τη δημιουργία, την ανάπτυξη και τη μεταβίβαση των επιχειρήσεων 7ότι η Επιτροπή προέβη στην εξέταση  αυτή και διαπίστωσε ότι πολλές χιλιάδες επιχειρήσεις υποχρεώνονται κάθε χρόνο να παύσουν τη  δραστηριότητά τους λόγω ανυπέρβλητων δυσκολιών που σχετίζονται με τη μεταβίβασή τους 7 ότι οι  εκκαθαρίσεις αυτές έχουν αρνητικές συνέπειες στον οικονομικό ιστό των επιχειρήσεων καθώς και στους  πιστωτές τους και στους εργαζομένους σ' αυτές 7ότι αυτή η απώλεια θέσεων απασχόλησης και  οικονομικού πλούτου είναι ακόμη περισσότερο οδυνηρή καθότι δεν οφείλεται στις δυνάμεις της αγοράς  αλλά στην ανεπαρκή προετοιμασία της διαδοχής και στην αδυναμία ορισμένων διατάξεων των νομοθεσιών  των κρατών μελών, ιδίως όσον αφορά το δίκαιο των εταιρειών, το κληρονομικό δίκαιο και το φορολογικό  δίκαιο 7ότι προσπάθειες με σκοπό την ευαισθητοποίηση, την πληροφόρηση και την κατάρτιση του  επικεφαλής της επιχείρησης για την αποτελεσματική προετοιμασία της διαδοχής του ενόσω βρίσκεται εν  ζωή θα συνέβαλαν στην αύξηση των πιθανοτήτων επιτυχίας της μεταβίβασης 7ότι, ωστόσο, ορισμένες  τροποποιήσεις των νομοθεσιών των κρατών μελών θα επέτρεπαν τη σημαντική αύξηση του αριθμού των  επιτυχώς μεταβιβαζόμενων επιχειρήσεων 7ότι ένα από τα εμπόδια για την επιτυχία της μεταβίβασης  είναι η δυσκολία που αντιμετωπίζουν οι κληρονόμοι να χρηματοδοτήσουν τις αποζημιώσεις για τους  αποχωρούντες συγκληρονόμους και ότι πρέπει να υπάρχουν διαθέσιμα επαρκή μέσα χρηματοδότησης σε όλα  τα κράτη μέλη 7ότι είναι ίσως απαραίτητο να μετατραπεί η νομική μορφή της επιχείρησης προκειμένου  να προετοιμαστεί η μεταβίβαση και να υιοθετηθεί η πλέον κατάλληλη μορφή για την επιτυχία της πράξης  αυτής 7 ότι οι επιχειρήσεις δεν έχουν στη διάθεσή τους, σε όλα τα κράτη μέλη, δικαίωμα μετατροπής  που να τους επιτρέπει να μεταβάλλουν τη νομική μορφή τους χωρίς να προβούν σε διάλυση και  δημιουργία νέας επιχείρησης 7 ότι οι πράξεις αυτές συνεπάγονται κόστος και διοικητικές διαδικασίες  καθώς και περίοδο αβεβαιότητας για τους εταίρους και τους τρίτους 7ότι η μορφή της ανώνυμης  εταιρείας φαίνεται ως μια από τις μορφές που ανταποκρίνονται καλύτερα στις απαιτήσεις της πράξης  της μεταβίβασης 7 ότι, εντούτοις, η ανώνυμη εταιρεία θέτει όρους που συνεπάγονται μεγάλες  απαιτήσεις από πλευράς ίδρυσης και καθημερινής διαχείρισης 7 ότι οι όροι αυτοί έχουν, σε γενικές  γραμμές, καταρτιστεί υπό το πρίσμα ανώνυμης εταιρείας με πολλούς μετόχους και με σκοπό την  προστασία των μετόχων και των τρίτων 7 ότι ορισμένοι από τους όρους αυτούς δεν φαίνεται να  απαιτούνται στην περίπτωση επιχειρηματία ο οποίος επιθυμεί να ιδρύσει, στο πλαίσιο της οικογένειάς  του, ανώνυμη εταιρεία με σκοπό να διευκολύνει τη μεταβίβασή της 7ότι ορισμένες τεχνικές ή νομικές  μορφές διευκολύνουν τη μεταβίβαση, επιτρέποντας τη διάκριση μεταξύ της διαχειριστικής εξουσίας και  της ιδιοκτησίας της επιχείρησης 7ότι η υιοθέτηση, από μια επιχείρηση, της πλέον κατάλληλης νομικής  μορφής για την επιτυχία της μεταβίβασής της δεν θα έπρεπε να εμποδίζεται από τις φορολογικές  διαδικασίες 7 ότι αυτό πρέπει να ισχύει για όλες τις πράξεις προετοιμασίας της μεταβίβασης, όπως η  μεταβίβαση ενεργητικού, η συγχώνευση, η διάσπαση και η ανταλλαγή μετοχών 7ότι στα περισσότερα  κράτη μέλη, μια προσωπική εταιρεία διαλύεται με το θάνατο ενός εταίρου, εκτός εάν η σύμβαση ορίζει  διαφορετικά 7 ότι, επιπλέον, οι μονομερείς πράξεις ενός εταίρου μπορεί να αποκλίνουν από τις  διατάξεις της εταιρικής σύμβασης και ότι οι νομοθεσίες δεν διευκρινίζουν ποια διάταξη υπερισχύει 7  ότι η απόκλιση αυτή μπορεί να δημιουργήσει, με το θάνατο ενός εταίρου, διαφωνία η οποία απειλεί τη  συνέχιση της εταιρείας και μπορεί, ακόμη, να οδηγήσει στην εκκαθάρισή της 7ότι με το θάνατο ενός  από τους εταίρους μιας προσωπικής εταιρείας ή του ιδιοκτήτη ατομικής επιχείρησης, οι συγκληρονόμοι  υποχρεούνται, στα περισσότερα κράτη μέλη, να αποφασίσουν ομόφωνα για την τύχη της επιχείρησης 7  ότι, κατά συνέπεια, η ζωή της επιχείρησης μπορεί να κινδυνεύσει από την απλή βούληση ενός από τους  κληρονόμους να παρακωλύσει την εξεύρεση λύσης 7ότι ένα από τα κυριότερα εμπόδια για την επιτυχία  της οικογενειακής μεταβίβασης είναι το φορολογικό βάρος με το οποίο συνδέεται 7 ότι η πληρωμή του  φόρου κληρονομιάς ή δωρεάς μπορεί να απειλήσει την οικονομική ισορροπία της επιχείρησης και, κατά  συνέπεια, την επιβίωσή της 7 ότι το φορολογικό αυτό καθεστώς τοποθετεί τις ευρωπαϊκές επιχειρήσεις  σε μειονεκτική θέση σε σχέση με το διεθνή ανταγωνισμό 7ότι η απαίτηση άμεσης πληρωμής του φόρου  κληρονομιάς ή δωρεάς μπορεί να υποχρεώσει τους κληρονόμους της επιχείρησης να ρευστοποιήσουν μέρος  του ενεργητικού ή να πωλήσουν ολόκληρη την επιχείρηση, ακόμη και να προβούν στην εκκαθάρισή της  7ότι, για την εκτίμηση της αξίας της επιχείρησης, πρέπει να λαμβάνεται υπόψη η ενδεχόμενη μείωση  της αξίας της επιχείρησης λόγω της μεταβίβασης 7ότι είναι δυσκολότερο από ό,τι στο παρελθόν να  βρεθεί διάδοχος μέσα στην οικογένεια 7 ότι η πώληση της επιχείρησης αποτελεί τρόπο μεταβίβασης που  πρέπει να διευκολύνεται προκειμένου να εξασφαλιστεί η επιβίωσή της, κυρίως όταν η μεταβίβαση δεν  μπορεί να πραγματοποιηθεί στο οικογενειακό πλαίσιο 7 ότι είναι απαραίτητο να ενθαρρύνεται ο  επιχειρηματίας να οργανώσει τη μεταβίβαση της επιχείρησης ενόσω βρίσκεται εν ζωή 7ότι η εξαγορά  της επιχείρησης από τους υπαλλήλους αποτελεί τρόπο μεταβίβασης που πρέπει να ενθαρρύνεται 7 ότι η  πράξη αυτή επιτρέπει τη συνέχιση της επιχείρησης καθώς και τη μεταφορά της τεχνογνωσίας και της  αποκτηθείσας πείρας 7ότι ορισμένα κράτη μέλη έχουν ήδη θέσει σε εφαρμογή μέτρα για να διευκολύνουν  τη μεταβίβαση των επιχειρήσεων 7 ότι ορισμένες πρακτικές θα μπορούσαν να μεταφερθούν και σε άλλα  κράτη μέλη, ΔΙΑΤΥΠΩΝΕΙ ΤΗΝ ΠΑΡΟΥΣΑ ΣΥΣΤΑΣΗ: Άρθρο 1ΣτόχοιΤα κράτη μέλη καλούνται να λάβουν τα απαραίτητα μέτρα  προκειμένου να διευκολύνουν τη μεταβίβαση των μικρομεσαίων επιχειρήσεων με σκοπό να εξασφαλιστεί η  επιβίωση των επιχειρήσεων και η διατήρηση των θέσεων απασχόλησης που συνδέονται με αυτές. Ειδικότερα, καλούνται να λάβουν τα πλέον κατάλληλα μέτρα για να συμπληρώσουν το νομικό, φορολογικό  και διοικητικό πλαίσιο τους, προκειμένου: - να ευαισθητοποιηθεί ο επικεφαλής της επιχείρησης όσον αφορά τα προβλήματα της μεταβίβασης και, ως  εκ τούτου, να παροτρυνθεί να προετοιμάσει την πράξη αυτή ενόσω βρίσκεται εν ζωή, - να δημιουργηθεί χρηματοοικονομικό περιβάλλον ευνοϊκό για την επιτυχία της μεταβίβασης, - να δοθεί στον επιχειρηματία η δυνατότητα να προετοιμάσει αποτελεσματικά τη μεταβίβαση της  επιχείρησης, παρέχοντάς του τα κατάλληλα μέσα, - να εξασφαλιστεί η συνέχιση των προσωπικών εταιρειών και των ατομικών επιχειρήσεων σε περίπτωση  θανάτου ενός από τους εταίρους ή του επιχειρηματία, - να εξασφαλιστεί η επιτυχία της οικογενειακής μεταβίβασης χωρίς οι φόροι κληρονομιάς και δωρεάς να  απλειλούν την επιβίωση της επιχείρησης, - να ενθαρρυνθεί, από φορολογικής πλευράς, ο επιχειρηματίας να μεταβιβάσει την επιχείρησή του με  πώληση ή με εξαγορά από τους υπαλλήλους, κυρίως όταν δεν υπάρχει διάδοχος μέσα στην οικογένειά  του. Άρθρο 2ΠληροφόρησηΕίναι σκόπιμο να ενθαρρυνθούν οι δημόσιες ή ιδιωτικές πρωτοβουλίες που  αποσκοπούν στην ευαισθητοποίηση, πληροφόρηση και κατάρτιση των επικεφαλής των επιχειρήσεων και κατά  συνέπεια, στην προετοιμασία της διαδοχής τους, έτσι ώστε να εξασφαλιστεί η επιτυχία της μεταβίβασης  των μικρομεσαίων επιχειρήσεων. Άρθρο 3Χρηματοοικονομικό περιβάλλονΕίναι σκόπιμο να παρασχεθεί στις μικρομεσαίες επιχειρήσεις  χρηματοοικονομικό περιβάλλον που ευνοεί την επιτυχία της μεταβίβασης. Άρθρο 4Πρετοιμασία της μεταβίβασηςΕίναι σκόπιμο να καταστεί δυνατή η σωστή προετοιμασία της  μεταβίβασης, προσφέροντας στους επιχειρηματίες τα κατάλληλα μέσα. Για το σκοπό αυτό, τα κράτη μέλη  καλούνται: α) να προβλέψουν δικαίωμα μετατροπής για τις επιχειρήσεις, που τους επιτρέπει να περάσουν,  λαμβάνοντας παράλληλα υπόψη τα δικαιώματα των εταίρων και των τρίτων, από μια νομική μορφή σε άλλη,  χωρίς να προβούν στη διάλυση της επιχείρησης ούτε στη δημιουργία νέας επιχείρησης 7β) να δώσουν  στις ΜΜΕ τη δυνατότητα να οργανωθούν υπό μορφή ανώνυμης εταιρείας με πολύ περιορισμένο αριθμό  μετόχων, η ίδρυση και η διαχείριση της οποίας θα είναι απλοποιημένη σε σχέση με εκείνες των  ανωνύμων εταιρειών των οποίων οι τίτλοι είναι ευρέως κατανεμημένοι στο κοινό 7γ) να επιτρέψουν την  ίδρυση της ανώνυμης εταιρείας με έναν και μόνο εταίρο, σύμφωνα με τους όρους που προβλέπονται στο  άρθρο 6 της δωδέκατης οδηγίας 89/667/ΕΟΚ του Συμβουλίου (1) 7δ) κατά την φορολόγηση των πράξεων  που αποσκοπούν στο διαχωρισμό μεταξύ της διαχειριστικής εξουσίας και της ιδιοκτησίας της  επιχείρησης, να δεχθούν την οικονομική αναγκαιότητα των νομικών πράξεων στις ειδικές περιπτώσεις  κατά τις οποίες οι πράξεις αυτές πραγματοποιούνται με σκοπό τη διευκόλυνση της μεταβίβασης και,  κατά περίπτωση, να λάβουν να κατάλληλα μέτρα ώστε να τις επιτρέψουν και να τις προωθήσουν 7ε)  ανεξάρτητα από τις υποχρεώσεις που απορρέουν από το κοινοτικό δίκαιο, να εφαρμόσουν την αρχή της  φορολογικής ουδετερότητας για τις πράξεις προετοιμασίας της μεταβίβασης, όπως μεταβίβαση  ενεργητικού, συγχώνευση, διάσπαση και ανταλλαγή μετοχών. Η αρχή της φορολογικής ουδετερότητας  πρέπει επίσης να εφαρμοστεί, όσον αφορά τα τέλη χαρτοσήμου, εγγραφής και άλλα παρόμοια τέλη. Άρθρο 5Συνέχιση των προσωπικών εταιρειών και των ατομικών επιχειρήσεωνΕίναι σκόπιμο να  διασφαλισθεί η συνέχιση των προσωπικών εταιρειών και των ατομικών επιχειρήσεων σε περίπτωση θανάτου  ενός από τους εταίρους ή του επιχειρηματία. Για το σκοπό αυτό, τα κράτη μέλη καλούνται: α) να προβλέψουν την αρχή της συνέχισης μιας προσωπικής εταιρείας σε περίπτωση θανάτου ενός  εταίρου, επιτρέποντας στους εναπομείναντες εταίρους να αποφασίσουν για τη συνέχιση της εταιρείας με  ή χωρίς τη συμμετοχή των κληρονόμων του αποθανόντος εταίρου επιστρέφοντας, κατά περίπτωση, το  μεριδίο του αποθανόντος εταίρου 7 η εταιρική σύμβαση μπορεί να παρεκκλίνει από την αρχή της  συνέχισης της εταιρείας 7β) στην περίπτωση κατά την οποία δεν εξευρεθεί λύση για την άρση  ενδεχόμενης αντίφασης μεταξύ της εταιρικής σύμβασης και των διατάξεων της διαθήκης ή των δωρεών, να  εισαχθεί διάταξη στην εθνική νομοθεσία η οποία προβλέπει ότι η εταιρική σύμβαση υπερισχύει έναντι  των μονομερών πράξεων ενός από τους εταίρους 7γ) να φροντίσουν ώστε, σε περίπτωση θανάτου ενός  εταίρου μιας προσωπικής εταιρείας ή ενός ιδιοκτήτη ατομικής επιχείρησης, το οικογενειακό δίκαιο, το  κληρονομικό δίκαιο και, ειδικότερα, ο κανόνας της ομοφωνίας για τις αποφάσεις που λαμβάνονται στο  πλαίσιο της αδιαιρεσίας, να μην μπορούν να απειλήσουν τη συνέχιση της επιχείρησης 7δ) να  φροντίσουν ώστε η επιστροφή του μεριδίου του αποθανόντος, που προβλέπεται στο στοιχείο α), καθώς  και η αποζημίωση των μειοψηφούντων κληρονόμων που προκύπτει από το στοιχείο γ), να μην μπορούν να  απειλήσουν την επιβίωση της επιχείρησης. Για το σκοπό αυτό, πρέπει να προβλεφθεί ότι αν τα  ενδιαφερόμενα μέρη επιλέγουν την τμηματική πληρωμή, η αποζημίωση υπολογίζεται με βάση την αγοραία  τμή της επιχείρησης, συμπεριλαμβανομένης και της πελατείας (goodwill), ενώ αν απαιτηθεί άμεση  πληρωμή, η αποζημίωση υπολογίζεται μόνο με βάση τη λογιστική αξία. Άρθρο 6Φόροι κληρονομιάς και δωρεάςΕίναι σκόπιμο να διασφαλιστεί η επιβίωση της επιχείρησης  μέσω της κατάλληλης φορολογικής αντιμετώπισης της κληρονομιάς και της δωρεάς. Για το σκοπό αυτό, τα  κράτη μέλη καλούνται να λάβουν ένα ή περισσότερα από τα ακόλουθα μέτρα: α) να μειώσουν, υπό τον όρο να συνεχιστεί πραγματικά η δραστηριότητα της επιχείρησης για ένα  ελάχιστο χρονικό διάστημα, τη φορολογία επί των αυστηρά επαγγελματικών στοιχείων ενεργητικού σε  περίπτωση μεταβίβασης με δωρεά ή κληρονομιά, συμπεριλαμβανομένων των φόρων κληρονομιάς και δωρεάς  καθώς και των τελών εγγραφής 7β) να προσφέρουν στους κληρονόμους η δυνατότητα τμηματικής ή  ετεροχρονισμένης πληρωμής του φόρου δωρεάς ή κληρονομιάς, εφόσον συνεχίσουν τη δραστηριότητα της  επιχείρησης, και να τους παράσχουν απαλλαγές από τόκους 7γ) να μεριμνήσουν ώστε η φορολογική  εκτίμηση της επιχείρησης να μπορεί να λάβει υπόψη την εξέλιξη της αξίας της μέχρι ορισμένους μήνες  μετά το θάνατο του επιχειρηματία. Άρθρο 7Μεταβίβαση σε τρίτουςΕίναι σκόπιμο να ενθαρρυνθεί ο επιχειρηματίας να προετοιμάσει εν  ζωή τη μεταβίβαση σε τρίτους, όταν αυτή δεν μπορεί να γίνει στο οικογενειακό πλαίσιο. Για το σκοπό  αυτό, τα κράτη μέλη καλούνται: α) να απαλλάξουν από τη φορολογία, τουλάχιστον εν μέρει, το εισόδημα από την υπεραξία ή τα κέρδη  επί του ενεργητικού μιας επιχείρησης σε περίπτωση πώλησής της, ιδίως όταν ο επιχειρηματίας-πωλητής  έχει συμπληρώσει το 55ο έτος της ηλικίας του και να ενθαρρύνουν φορολογικά την επανεπένδυση των  εισοδημάτων που προέρχονται από την πώληση μιας επιχείρησης σε άλλη επιχείρηση μη εισηγμένη στο  χρηματιστήριο, η οποία ασχολείται ενεργά με την παραγωγή ή την πώληση αγαθών ή υπηρεσιών 7β) να  διευκολύνουν φορολογικά την εξαγορά της επιχείρησης από τους υπαλλήλους της μέσω της μείωσης των  φόρων επί της υπεραξίας από την εκχώρηση των μεριδίων στους υπαλλήλους, της απαλλαγής από τα τέλη  εγγραφής, της παροχής φορολογικών κινήτρων που συνδέονται με τη χορήγηση χρηματοοικονομικών μέσων  στους υπαλλήλους προκειμένου να πραγματοποιήσουν την αγορά, ή της αναβολής της φορολογίας μέχρι τη  στιγμή κατά την οποία ο υπάλληλος πωλεί τα μερίδιά του. Τα μέτρα αυτά θα έπρεπε επίσης να  εφαρμοστούν σε επιχείρηση ή συνεταιριστική εταιρεία ιδρυόμενη από τους υπαλλήλους. Άρθρο 8Αμοιβαίος συντονισμόςΤα κράτη μέλη καλούνται να ενημερώνονται και να προβαίνουν σε  αμοιβαίες διαβουλεύσεις, σε σύνδεση με την Επιτροπή, προκειμένου να επωφεληθούν από τις ανταλλαγές  εμπειριών και των βέλτιστων πρακτικών σε θέματα μεταβίβασης των μικρομεσαίων επιχειρήσεων και,  ειδικότερα, όσον αφορά την εφαρμογή των μέτρων που προβλέπονται από την παρούσα σύσταση. Άρθρο 9ΈκθεσηΓια να μπορέσει η Επιτροπή να αξιολογήσει την πραγματοποιηθείσα πρόοδο, τα κράτη  μέλη καλούνται να ανακοινώσουν, το αργότερο στις 31 Δεκεμβρίου 1996, το κείμενο των κυριότερων  νομοθετικών, κανονιστικών και διοικητικών διατάξεων τις οποίες θεσπίζουν προκειμένου να υλοποιήσουν  τις κατευθύνσεις της παρούσας σύστασης και ενημερώσουν την Επιτροπή για κάθε μεταγενέστερη  τροποποίηση στον εν λόγω τομέα. Άρθρο 10ΑποδέκτεςΗ παρούσα σύσταση απευθύνεται στα κράτη μέλη. Βρυξέλλες, 7 Δεκεμβρίου 1994. Για την ΕπιτροπήRaniero VANNI d'ARCHIRAFIΜέλος της Επιτροπής(*) Η  αιτιολογική έκθεση της παρούσας σύστασης δημοσιεύθηκε ως ανακοίνωση στην ΕΕ αριθ. C 400 της 31. 12.  1994, σ. 1. (1) ΕΕ αριθ. L 239 της 16. 8. 1989, σ. 33. (2) ΕΕ αριθ. L 175 της 4. 7. 1991, σ. 32. (3) ΕΕ αριθ. C 178 της 15. 7. 1992, σ. 8. (4) ΕΕ αριθ. L 161 της 2. 7. 1993, σ. 68. (5) Λευκό Βιβλίο, μέρος Α, Μια ανταγωνιστικότερη οικονομία, σ. 14 και μέρος Β, σημείο 2.7,  Προτάσεις και λύσεις, σ. 93. (6) COM (94) 207 τελικό της 3. 6. 1994. (7) ΕΕ αριθ. C 187 της 9. 7. 1994, σ. 5. (8) ΕΕ αριθ. C 296 της 22. 10. 1994, σ. 6. (1) ΕΕ αριθ. L 395 της 30. 12. 1989, σ. 40.


title: Σύσταση της Επιτροπής, της 28ης Ιουνίου 2016, σχετικά με τον έλεγχο παρουσίας νικελίου σε ζωοτροφές (Κείμενο που παρουσιάζει ενδιαφέρον για τον ΕΟΧ)

text:
               29.6.2016

               EL

               Επίσημη Εφημερίδα της Ευρωπαϊκής Ένωσης

               C 235/1

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 28ης Ιουνίου 2016
   σχετικά με τον έλεγχο παρουσίας νικελίου σε ζωοτροφές
   (Κείμενο που παρουσιάζει ενδιαφέρον για τον ΕΟΧ)
   (2016/C 235/01)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Η παρουσία νικελίου (Ni) στις ζωοτροφές μπορεί να προκύψει τόσο από φυσικές όσο και από ανθρωπογενείς πηγές. Επιπλέον, ορισμένες πρώτες ύλες ζωοτροφών περιέχουν μεταλλικό νικέλιο, δεδομένου ότι χρησιμοποιείται ως καταλύτης στην παραγωγή τους.

               (2)

               Η επιστημονική ομάδα για τις μολυσματικές προσμείξεις στην τροφική αλυσίδα (ομάδα CONTAM) της Ευρωπαϊκής Αρχής για την Ασφάλεια των Τροφίμων («η Αρχή») εξέδωσε επιστημονική γνώμη σχετικά με τους κινδύνους για την υγεία των ζώων, τη δημόσια υγεία και το περιβάλλον λόγω παρουσίας Ni στις ζωοτροφές (1).

               (3)

               Η ομάδα CONTAM κατέληξε στο συμπέρασμα ότι τυχόν αρνητικές επιπτώσεις του Ni από τις ζωοτροφές για βοοειδή, χοίρους, κουνέλια, πάπιες, ψάρια, σκύλους κοτόπουλα, ίππους, πρόβατα, αίγες και γάτες είναι απίθανες. Σχετικά με την αξιολόγηση των κινδύνων για την ανθρώπινη υγεία από την παρουσία Ni σε τρόφιμα ζωικής προέλευσης, η ομάδα CONTAM κατέληξε στο συμπέρασμα ότι τα σημερινά επίπεδα χρόνιας έκθεσης σε Ni στον μέσο όρο του πληθυσμού, λαμβάνοντας υπόψη μόνο τα τρόφιμα ζωικής προέλευσης, αποτελούν, ίσως, δυνητική πηγή ανησυχίας όσον αφορά τους νέους. Όσον αφορά την οξεία έκθεση μέσω της διατροφής, η ομάδα CONTAM κατέληξε στο συμπέρασμα ότι τα άτομα που έχουν ευαισθησία στο νικέλιο διατρέχουν επίσης κίνδυνο ανάπτυξης δερματικών αντιδράσεων με μορφή εκζέματος μέσω της κατανάλωσης τροφίμων ζωικής προέλευσης. Η συμβολή των τροφίμων ζωικής προέλευσης στη διατροφική έκθεση του ανθρώπου στο Ni, συνεπώς, δεν θα πρέπει να υποτιμάται, ιδίως στις ηλικίες με υψηλή διατροφική έκθεση στο Ni. Ωστόσο, από τα διαθέσιμα δεδομένα δεν κατέστη δυνατόν να καθοριστούν τα ποσοστά μεταφοράς από τις ζωοτροφές στα τρόφιμα ζωικής προέλευσης.

               (4)

               Επισημαίνεται ότι τα στοιχεία σχετικά με την εμφάνιση Ni στις ζωοτροφές τα οποία χρησιμοποιούνται στην επιστημονική γνώμη της EFSA προέρχονταν κατά κύριο λόγο από ένα κράτος μέλος και, ως εκ τούτου, δεν αντιπροσωπεύουν κατ’ ανάγκην την ύπαρξη Ni στις ζωοτροφές της ΕΕ.

               (5)

               Κατά συνέπεια, είναι σκόπιμο να παρακολουθείται η παρουσία Ni στις ζωοτροφές σε ολόκληρη την ΕΕ πριν εξεταστεί το ενδεχόμενο καθορισμού μέγιστων επιπέδων Ni στις ζωοτροφές ή οποιωνδήποτε άλλων μέτρων διαχείρισης του κινδύνου, ώστε να εξασφαλίζεται υψηλό επίπεδο προστασίας της υγείας του ανθρώπου και των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1.

               Τα κράτη μέλη θα πρέπει, με την ενεργό συμμετοχή των υπευθύνων των επιχειρήσεων ζωοτροφών, να διεξάγουν έλεγχο για την παρουσία Ni στις ζωοτροφές.

               2.

               Για να εξασφαλιστεί ότι τα δείγματα είναι αντιπροσωπευτικά για την παρτίδα από την οποία λαμβάνεται το δείγμα, τα κράτη μέλη θα πρέπει να ακολουθούν τις διαδικασίες δειγματοληψίας που προβλέπει ο κανονισμός (ΕΚ) αριθ. 152/2009 της Επιτροπής (2).

               3.

               Τα κράτη μέλη θα πρέπει να διασφαλίζουν ότι τα αναλυτικά αποτελέσματα διαβιβάζονται σε τακτική βάση και, το αργότερο, έως τις 31 Οκτωβρίου 2017 στην EFSA, με το μορφότυπο υποβολής στοιχείων της EFSA, σύμφωνα με τις απαιτήσεις των κατευθυντήριων γραμμών της EFSA σχετικά με την Τυπική Περιγραφή Δείγματος (SSD) για τα τρόφιμα και τις ζωοτροφές (3) και τις πρόσθετες ειδικές απαιτήσεις υποβολής εκθέσεων της EFSA.

      Βρυξέλλες, 28 Ιουνίου 2016.

            Για την Επιτροπή

         Vytenis ANDRIUKAITIS

            Μέλος της Επιτροπής

      (1)  EFSA CONTAM Panel (Επιστημονική ομάδα για τις μολυσματικές προσμείξεις στην τροφική αλυσίδα), 2015. Επιστημονική γνώμη σχετικά με τους κινδύνους για την υγεία των ζώων, τη δημόσια υγεία και το περιβάλλον που συνδέονται με την παρουσία του νικελίου στις ζωοτροφές. EFSA Journal 2015·13(4):4074, σ. 76. doi:10.2903/j.efsa.2015.4074 www.efsa.europa.eu/efsajournal

      (2)  Κανονισμός (ΕΚ) αριθ. 152/2009 της Επιτροπής, της 27ης Ιανουαρίου 2009, για τον καθορισμό μεθόδων δειγματοληψίας και ανάλυσης για τον επίσημο έλεγχο των ζωοτροφών (ΕΕ L 54 της 26.2.2009, σ. 1).

      (3)  http://www.efsa.europa.eu/en/datex/datexsubmitdata.htm


Σημαντική ανακοίνωση νομικού περιεχομένου

|

52007PC0218

Σύσταση Αποφασησ του Συμβουλίου σχετικά με την προσχώρηση της Βουλγαρίας και της Ρουμανίας στη σύμβαση της 26ης Μαΐου 1997, η οποία καταρτίστηκε επί τη βάσει του άρθρου K.3(2)(γ) της συνθήκης για την Ευρωπαϊκή Ένωση, για την καταπολέμηση της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης  /* COM/2007/0218 τελικό - CNS 2007/0072 */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 25.4.2007COM(2007) 218 τελικό2007/0072 (CNS)ΣύστασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με την προσχώρηση της Βουλγαρίας και της Ρουμανίας στη σύμβαση της 26ης Μαΐου 1997, η οποία καταρτίστηκε επί τη βάσει του άρθρου K.3(2)(γ) της συνθήκης για την Ευρωπαϊκή Ένωση, για την καταπολέμηση της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΜε την πράξη προσχώρησης της Βουλγαρίας και της Ρουμανίας του 2005 [1] θεσπίστηκαν απλουστευμένες ρυθμίσεις για την προσχώρηση της Βουλγαρίας και της Ρουμανίας στις συμβάσεις (και τα πρωτόκολλα) που έχουν συναφθεί από τα κράτη μέλη επί τη βάσει του άρθρου 34 ΣΕΕ (πρώην άρθρο K.3 ΣΕΕ) ή του άρθρου 293 ΕΚ. Ειδικότερα, δεν απαιτείται πλέον, όπως συνέβαινε στο παρελθόν, διαπραγμάτευση και σύναψη ειδικών πρωτοκόλλων για την προσχώρηση στις υπόψη συμβάσεις (διαδικασία η οποία θα απαιτούσε κύρωση από 27 κράτη)· το άρθρο 3 παράγραφος 3 της πράξης προσχώρησης ορίζει απλώς ότι η Βουλγαρία και η Ρουμανία προσχωρούν στις εν λόγω συμβάσεις και στα πρωτόκολλα δυνάμει της ίδιας της πράξης προσχώρησης.Το άρθρο 3 παράγραφοι 3 και 4 της πράξης προσχώρησης προβλέπει ότι, για τον σκοπό αυτό, το Συμβούλιο εκδίδει απόφαση προκειμένου να ορίσει την ημερομηνία κατά την οποία τίθενται σε ισχύ οι εν λόγω συμβάσεις για τη Βουλγαρία και τη Ρουμανία και ότι προβαίνει σε όλες τις προσαρμογές των εν λόγω συμβάσεων οι οποίες είναι αναγκαίες λόγω της προσχώρησης των δύο νέων κρατών μελών (μία τέτοια προσαρμογή είναι οπωσδήποτε η θέσπιση των συμβάσεων στη βουλγαρική και στη ρουμανική γλώσσα, ούτως ώστε οι γλωσσικές αυτές εκδοχές να είναι «εξίσου αυθεντικές»). Το Συμβούλιο ενεργεί βάσει σύστασης της Επιτροπής, έπειτα από διαβουλεύσεις με το Ευρωπαϊκό Κοινοβούλιο.Στο παράρτημα I της πράξης προσχώρησης παρατίθεται κατάλογος των επτά σχετικών συμβάσεων και πρωτοκόλλων, που εμπίπτουν στον τομέα της Δικαιοσύνης και των Εσωτερικών Υποθέσεων.Ο κατάλογος αυτός περιλαμβάνει τη σύμβαση της 26ης Μαΐου 1997, η οποία καταρτίστηκε επί τη βάσει του άρθρου K.3(2)(γ) της συνθήκης για την Ευρωπαϊκή Ένωση, για την καταπολέμηση της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης.Στόχος της παρούσας σύστασης της Επιτροπής για απόφαση του Συμβουλίου είναι να επιφέρει τις προσαρμογές που απαιτούνται λόγω της προσχώρησης της Βουλγαρίας και της Ρουμανίας στην προαναφερθείσα σύμβαση, σύμφωνα με το άρθρο 3 παράγραφος 4 της πράξης προσχώρησης.2007/0072 (CNS)ΣύστασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με την προσχώρηση της Βουλγαρίας και της Ρουμανίας στη σύμβαση της 26 ης Μαΐου 1997, η οποία καταρτίστηκε επί τη βάσει του άρθρου K.3(2)(γ) της συνθήκης για την Ευρωπαϊκή Ένωση, για την καταπολέμηση της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής ΈνωσηςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση,τη συνθήκη προσχώρησης της Βουλγαρίας και της Ρουμανίας,την πράξη προσχώρησης της Βουλγαρίας και της Ρουμανίας (στο εξής: «η πράξη προσχώρησης»), ιδίως δε το άρθρο 3 παράγραφος 4,τη σύσταση της Επιτροπής[2],τη γνώμη του Ευρωπαϊκού Κοινοβουλίου[3],Εκτιμώντας τα ακόλουθα:1.  Η σύμβαση για την καταπολέμηση της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης (στο εξής: «η σύμβαση για την καταπολέμηση της διαφθοράς των υπαλλήλων») υπεγράφη στις 26 Μαΐου 1997 και τέθηκε σε ισχύ στις 28 Σεπτεμβρίου 2005.2.  Μετά την προσχώρησή τους στην Ευρωπαϊκή Ένωση, η Εσθονία, η Κύπρος, η Λετονία, η Λιθουανία, η Ουγγαρία, η Πολωνία, η Σλοβενία και η Σλοβακία κατέθεσαν τα έγγραφα προσχώρησής τους στη σύμβαση για την καταπολέμηση της διαφθοράς των υπαλλήλων.3.  Το άρθρο 3 παράγραφος 3 της πράξης προσχώρησης προβλέπει ότι η Βουλγαρία και η Ρουμανία προσχωρούν στις συμβάσεις και στα πρωτόκολλα που έχουν συναφθεί μεταξύ των κρατών μελών και απαριθμούνται στο παράρτημα I της πράξης προσχώρησης, συμπεριλαμβανομένης μεταξύ άλλων της σύμβασης για την καταπολέμηση της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης. Οι εν λόγω συμβάσεις και τα πρωτόκολλα τίθενται σε ισχύ, για τη Βουλγαρία και τη Ρουμανία, κατά την ημερομηνία που ορίζει το Συμβούλιο.4.  Σύμφωνα με το άρθρο 3 παράγραφος 4 της πράξης προσχώρησης, το Συμβούλιο επιφέρει όλες τις απαιτούμενες λόγω της προσχώρησης προσαρμογές στις εν λόγω συμβάσεις και τα πρωτόκολλα,ΑΠΟΦΑΣΙΖΕΙ:Άρθρο 1Η σύμβαση για την καταπολέμηση της διαφθοράς των υπαλλήλων τίθεται σε ισχύ, ως προς τη Βουλγαρία και τη Ρουμανία, την πρώτη ημέρα του πρώτου μήνα μετά την ημερομηνία έκδοσης της παρούσας απόφασης.Άρθρο 2Τα κείμενα στη βουλγαρική και τη ρουμανική γλώσσα της σύμβασης για την καταπολέμηση της διαφθοράς των υπαλλήλων, τα οποία επισυνάπτονται στην παρούσα απόφαση, θεωρούνται αυθεντικά υπό τους όρους που ισχύουν και για τις άλλες γλωσσικές εκδοχές της σύμβασης για την καταπολέμηση της διαφθοράς των υπαλλήλων.Άρθρο 3Η παρούσα απόφαση παράγει αποτελέσματα από την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.Βρυξέλλες, […]Για το ΣυμβούλιοΟ ΠρόεδροςΠΑΡΑΡΤΗΜΑ Κείμενο στη βουλγαρική και τη ρουμανική γλώσσα της σύμβασης της 26 ης Μαΐου 1997, η οποία καταρτίστηκε επί τη βάσει του άρθρου K.3(2)(γ) της συνθήκης για την Ευρωπαϊκή Ένωση, για την καταπολέμηση της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ευρωπαϊκής Ένωσης.[1] ΕΕ L 157 του 2005, σ. 203.[2] ΕΕ C […], […], σ. […].[3] ΕΕ C […], […], σ. […].


Avis juridique important

|

31997H0489

97/489/ΕΚ: Σύσταση της Επιτροπής της 30ής Ιουλίου 1997 σχετικά με τις συναλλαγές που γίνονται με μέσα ηλεκτρονικής πληρωμής και ιδίως όσον αφορά τις σχέσεις μεταξύ του εκδότη και του κατόχου (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 208 της 02/08/1997 σ. 0052 - 0058

ΣΥΣΤΑΣΗ ΤΗΣ ΕΠΙΤΡΟΠΗΣ της 30ής Ιουλίου 1997 σχετικά με τις συναλλαγές που γίνονται με μέσα ηλεκτρονικής πληρωμής και ιδίως όσον αφορά τις σχέσεις μεταξύ του εκδότη και του κατόχου (Κείμενο που παρουσιάζει ενδιαφέρον για τον ΕΟΧ) (97/489/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 155 δεύτερη περίπτωση,Εκτιμώντας:(1) ότι ένας από τους βασικούς στόχους της Κοινότητας είναι να εξασφαλίσει την καλή λειτουργία της εσωτερικής αγοράς, για την οποία τα συστήματα πληρωμών αποτελούν ουσιώδες στοιχείο 7 ότι οι συναλλαγές με ηλεκτρονικά μέσα αντιπροσωπεύουν ένα όλο και μεγαλύτερο μέρος του όγκου και της αξίας των εγχώριων και διασυνοριακών πληρωμών 7 ότι αναμένεται ότι, στο σημερινό πλαίσιο ταχείας καινοτομίας και τεχνολογικής προόδου, η τάση αυτή θα επιταχυνθεί αισθητά ως αποτέλεσμα του ευρέως φάσματος καινοτόμων επιχειρηματικών δραστηριοτήτων, αγορών και ομάδων συναλλασσομένων που δημιουργούνται χάρη στις νέες δυνατότητες που προσφέρει το ηλεκτρονικό εμπόριο 7(2) ότι είναι σημαντικό για τα άτομα και τις επιχειρήσεις να μπορούν να χρησιμοποιούν μέσα ηλεκτρονικής πληρωμής σε ολόκληρη την Κοινότητα 7 ότι η παρούσα σύσταση έχει ως σκοπό να λάβει υπόψη την πρόοδο που έχει επιτευχθεί στην ολοκλήρωση της εσωτερικής αγοράς, ιδίως μετά την ελευθέρωση των κινήσεων κεφαλαίων, και να συμβάλει έτσι στην υλοποίηση της Οικονομικής και Νομισματικής Ένωσης 7(3) ότι η παρούσα σύσταση καλύπτει τις συναλλαγές που διενεργούνται με ηλεκτρονικά μέσα πληρωμής 7 ότι για τους σκοπούς της παρούσας σύστασης, τα μέσα αυτά περιλαμβάνουν εκείνα που επιτρέπουν την (εξ αποστάσεως) πρόσβαση στο λογαριασμό ενός πελάτη, ιδίως τις κάρτες πληρωμής και τις μέσω τηλεφώνου ή κατ' οίκον τραπεζικές εργασίες 7 ότι οι συναλλαγές με κάρτα πληρωμής καλύπτουν την ηλεκτρονική και μη ηλεκτρονική πληρωμή με κάρτα πληρωμής, περιλαμβανομένων των διαδικασιών για τις οποίες απαιτείται υπογραφή και εκδίδεται απόδειξη 7 ότι, για τους σκοπούς της παρούσας σύστασης, στα μέσα πληρωμής περιλαμβάνονται επίσης τα επαναφορτιζόμενα μέσα ηλεκτρονικού χρήματος υπό μορφή καρτών με αποθηκευμένη αξία ή ηλεκτρονικών κερμάτων αποθηκευμένων σε μνήμη υπολογιστή που λειτουργεί σε δίκτυο 7 ότι τα επαναφορτιζόμενα μέσα ηλεκτρονικού χρήματος, λόγω των χαρακτηριστικών τους, και ιδίως της ενδεχόμενης σύνδεσής τους με το λογαριασμό του κατόχου, είναι εκείνα για τα οποία υπάρχει μεγαλύτερη ανάγκη προστασίας του πελάτη 7 ότι, όσον αφορά τα μέσα ηλεκτρονικού χρήματος, η παρούσα σύσταση περιορίζεται επομένως στην κάλυψη των επαναφορτιζόμενων μέσων 7(4) ότι η παρούσα σύσταση προορίζεται να συμβάλει στην έλευση της κοινωνίας των πληροφοριών και ειδικότερα του ηλεκτρονικού εμπορίου, με την προώθηση της εμπιστοσύνης των πελατών στα μέσα αυτά και της αποδοχής τους από τον τομέα του λιανικού εμπορίου 7 ότι, για το σκοπό αυτό, η Επιτροπή θα διερευνήσει επίσης τη δυνατότητα προσαρμογής στα σημερινά δεδομένα της σύστασής της 87/598/ΕΟΚ (1), προκειμένου να καθορίσει ένα σαφές πλαίσιο για τις σχέσεις μεταξύ του αποδέκτη ηλεκτρονικών πληρωμών και της τράπεζάς του 7 ότι, σύμφωνα με τους ανωτέρω στόχους, η παρούσα σύσταση ορίζει τις ελάχιστες απαιτήσεις πληροφόρησης που πρέπει να πληρούν οι όροι και προϋποθέσεις που εφαρμόζονται στις συναλλαγές οι οποίες γίνονται με μέσα ηλεκτρονικής πληρωμής, καθώς και τις ελάχιστες υποχρεώσεις και ευθύνες των ενδιαφερόμενων μερών 7 ότι αυτοί οι όροι και προϋποθέσεις πρέπει να διατυπώνονται εγγράφως, περιλαμβανομένων κατά περίπτωση των ηλεκτρονικών μέσων επικοινωνίας, και να εξασφαλίζουν μια εύλογη ισορροπία μεταξύ των συμφερόντων των ενδιαφερόμενων μερών 7 ότι, σύμφωνα με την οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (2), αυτοί οι όροι και προϋποθέσεις πρέπει να συντάσσονται με σαφή και κατανοητό τρόπο 7(5) ότι, για την εξασφάλιση διαφάνειας, η παρούσα σύσταση ορίζει τις ελάχιστες απαιτήσεις για την επαρκή πληροφόρηση των καταναλωτών, τόσο κατά τη σύναψη της σύμβασης όσο και μετά τη διενέργεια συναλλαγών με μέσο πληρωμής, περιλαμβανομένης της πληροφόρησης για τις τιμολογούμενες επιβαρύνσεις και τις εφαρμοζόμενες συναλλαγματικές ισοτιμίες και επιτόκια 7 ότι, όσον αφορά την πληροφόρηση του κατόχου σχετικά με τη μέθοδο υπολογισμού των επιτοκίων, θα πρέπει να γίνει αναφορά στην οδηγία 87/102/ΕΟΚ του Συμβουλίου, της 22ας Δεκεμβρίου 1986, για την προσέγγιση των νομοθετικών, κανονιστικών και διοικητικών διατάξεων των κρατών μελών που διέπουν την καταναλωτική πίστη (3), όπως τροποποιήθηκε από την οδηγία 90/88/ΕΟΚ (4) 7(6) ότι η παρούσα σύσταση συνιστά ορισμένες ελάχιστες απαιτήσεις όσον αφορά τις αντίστοιχες υποχρεώσεις και ευθύνες των ενδιαφερομένων μερών 7 ότι οι πληροφορίες που παρέχονται στον κάτοχο πρέπει να ορίζουν σαφώς την έκταση των υποχρεώσεων του πελάτη ως κατόχου μέσου ηλεκτρονικής πληρωμής που του επιτρέπει να πραγματοποιεί πληρωμές υπέρ τρίτων και ορισμένες χρηματοπιστωτικές συναλλαγές για ίδιο λογαριασμό 7(7) ότι, για να διευκολυνθεί η επίλυση των διαφορών των πελατών, η παρούσα σύσταση καλεί τα κράτη μέλη να μεριμνήσουν ώστε να υπάρχουν πρόσφορα και αποτελεσματικά μέσα επίλυσης των διαφορών μεταξύ εκδοτών και κατόχων 7 ότι η Επιτροπή δημοσίευσε στις 14 Φεβρουαρίου 1996 πρόγραμμα δράσης για την πρόσβαση των καταναλωτών στη δικαιοσύνη και την επίλυση διαφορών σε θέματα που αφορούν τους καταναλωτές στην εσωτερική αγορά 7 ότι το πρόγραμμα δράσης περιλαμβάνει συγκεκριμένες πρωτοβουλίες για την προώθηση εξώδικων διαδικασιών 7 ότι προτείνονται αντικειμενικά κριτήρια (παράρτημα ΙΙ) για να εξασφαλιστεί η αξιοπιστία των διαδικασιών αυτών και προβλέπεται η χρησιμοποίηση στερεότυπων εντύπων για την άσκηση αξιώσεων (παράρτημα ΙΙΙ) 7(8) ότι η παρούσα σύσταση αποσκοπεί στην εξασφάλιση υψηλού επιπέδου προστασίας των καταναλωτών στον τομέα των μέσων ηλεκτρονικής πληρωμής 7(9) ότι η καταγραφή των συναλλαγών που γίνονται με μέσα ηλεκτρονικής πληρωμής έχει ουσιώδη σημασία για τον έλεγχό τους και τη διόρθωση των σφαλμάτων 7 ότι ο εκδότης πρέπει να φέρει το βάρος της απόδειξης ότι η συναλλαγή καταγράφηκε ορθά, καταχωρήθηκε στους λογαριασμούς και δεν επηρεάστηκε από τεχνική βλάβη ή άλλη δυσλειτουργία 7(10) ότι, με την επιφύλαξη των δικαιωμάτων που έχει ο κάτοχος βάσει του εθνικού δικαίου, οι εντολές πληρωμής του κατόχου για συναλλαγές που γίνονται με ηλεκτρονικά μέσα πληρωμής πρέπει να είναι αμετάκλητες, εκτός εάν το ποσό τους δεν είχε προσδιοριστεί κατά το χρόνο που δόθηκε η σχετική εντολή 7(11) ότι πρέπει να ορισθούν κανόνες σχετικά με την ευθύνη του εκδότη για τη μη εκτέλεση ή τη μη ορθή εκτέλεση των εντολών πληρωμής ενός κατόχου και για συναλλαγές που γίνονται παρά τη βούλησή του, με την επιφύλαξη πάντα των υποχρεώσεων που έχει ο κάτοχος σε περίπτωση απώλειας ή κλοπής μέσων ηλεκτρονικής πληρωμής 7(12) ότι η Επιτροπή θα παρακολουθεί την εφαρμογή της παρούσας σύστασης και, εφόσον κρίνει ότι η εφαρμογή δεν είναι ικανοποιητική, προτίθεται να προτείνει την έκδοση κατάλληλης δεσμευτικής νομοθεσίας η οποία θα καλύπτει τα θέματα που αφορά η παρούσα σύσταση,ΣΥΝΙΣΤΑ:ΜΕΡΟΣ I ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙ Άρθρο 1 Πεδίο εφαρμογής 1. Η παρούσα σύσταση εφαρμόζεται στις ακόλουθες συναλλαγές:α) μεταφορές χρηματικών ποσών, εκτός των εντελλόμενων και εκτελούμενων από χρηματοπιστωτικά ιδρύματα, που γίνονται με μέσο ηλεκτρονικής πληρωμής 7β) αναλήψεις μετρητών με μέσο ηλεκτρονικής πληρωμής και φόρτιση (και αποφόρτιση) μέσου ηλεκτρονικού χρήματος, σε μηχανήματα αυτόματης ανάληψης και σε αυτόματες ταμειολογιστικές μηχανές ή στα καταστήματα του εκδότη ή ενός ιδρύματος που έχει συμβατική υποχρέωση να αποδέχεται το μέσο πληρωμής.2. Κατά παρέκκλιση από την παράγραφο 1, στις συναλλαγές που γίνονται με μέσο ηλεκτρονικού χρήματος δεν εφαρμόζονται το άρθρο 4 παράγραφος 1, το άρθρο 5 στοιχείο β) δεύτερη και τρίτη περίπτωση, τα άρθρα 6, 7 παράγραφος 2 στοιχεία γ) και δ), το άρθρο 7 παράγραφος 2 στοιχείο ε) πρώτη περίπτωση, το άρθρο 8 παράγραφοι 1, 2 και 3 και το άρθρο 9 παράγραφος 2. Ωστόσο, εάν το μέσο ηλεκτρονικής πληρωμής χρησιμοποιείται για τη φόρτιση (και αποφόρτιση) αξίας με εξ αποστάσεως πρόσβαση στο λογαριασμό του κατόχου, η παρούσα σύσταση εφαρμόζεται στο σύνολό της.3. Η παρούσα σύσταση δεν εφαρμόζεται:α) στις πληρωμές με επιταγή 7β) στην εγγυητική λειτουργία ορισμένων καρτών για πληρωμές με επιταγή.Άρθρο 2 Ορισμοί Για τους σκοπούς της παρούσας σύστασης εφαρμόζονται οι ακόλουθοι ορισμοί:α) «μέσο ηλεκτρονικής πληρωμής»: μέσο που επιτρέπει στον κάτοχό του να πραγματοποιεί τις συναλλαγές που ορίζονται στο άρθρο 1 παράγραφος 1. Ο ορισμός καλύπτει τόσο τα μέσα πληρωμής με πρόσβαση εξ αποστάσεως όσο και τα μέσα ηλεκτρονικού χρήματος 7β) «μέσο πληρωμής με πρόσβαση εξ αποστάσεως»: μέσο που επιτρέπει στον κάτοχό του να έχει πρόσβαση σε χρηματικά ποσά που υπάρχουν σε λογαριασμό του σε χρηματοπιστωτικό ίδρυμα και να πραγρατοποιεί πληρωμές σε ένα δικαιούχο, συνήθως μέσω προσωπικού κωδικού αριθμού αναγνώρισης ταυτότητας ή/και κάθε άλλης ανάλογης απόδειξης ταυτότητας. Ο ορισμός καλύπτει ιδίως τις κάρτες πληρωμής (είτε πιστωτικές ή χρεωστικές κάρτες είτε κάρτες περιοδικής χρέωσης ή επιβάρυνσης (T& E cards) και τις μέσω τηλεφώνου ή κατ' οίκον τραπεζικές εργασίες.γ) «μέσο ηλεκτρονικού χρήματος»: επαναφορτιζόμενο μέσο πληρωμής εκτός από τα μέσα πληρωμής με πρόσβαση εξ αποστάσεως, είτε πρόκειται για κάρτα με αποθηκευμένη αξία είτε για μνήμη ηλεκτρονικού υπολογιστή (όπου αποθηκεύονται ηλεκτρονικά μονάδες αξίας), το οποίο επιτρέπει στον κάτοχό του να πραγματοποιεί τις συναλλαγές που αναφέρονται στο άρθρο 1 παράγραφος 1 7δ) «χρηματοπιστωτικό ίδρυμα»: ίδρυμα κατά την έννοια του άρθρου 4 παράγραφος 1 του κανονισμού (ΕΚ) αριθ. 3604/93 (5) 7ε) «εκδότης»: πρόσωπο το οποίο, στο πλαίσιο των δραστηριοτήτων του, παρέχει σε ένα άλλο πρόσωπο μέσο πληρωμής βάσει σύμβασης που συνάπτει με αυτόν 7στ) «κάτοχος»: πρόσωπο το οποίο, κατόπιν σύμβασης που έχει συνάψει με έναν εκδότη, κατέχει μέσο πληρωμής.ΜΕΡΟΣ ΙΙ ΔΙΑΦΑΝΕΙΑ ΤΩΝ ΟΡΩΝ ΤΩΝ ΣΥΝΑΛΛΑΓΩΝ Άρθρο 3 Ελάχιστες πληροφορίες που πρέπει να περιέχονται στους όρους και προϋποθέσεις που διέπουν την έκδοση και χρησιμοποίηση ηλεκτρονικού μέσου πληρωμής 1. Κατά την υπογραφή της σύμβασης ή, σε κάθε περίπτωση, έγκαιρα πριν από την παράδοση του ηλεκτρονικού μέσου πληρωμής, ο εκδότης ανακοινώνει στον κάτοχο τους συμβατικούς όρους και προϋποθέσεις (εφεξής: «οι όροι») που διέπουν την έκδοση και χρησιμοποίηση του ηλεκτρονικού μέσου πληρωμής. Οι όροι θα πρέπει να προσδιορίζουν το εφαρμοστέο δίκαιο στη σύμβαση.2. Οι όροι γνωστοποιούνται εγγράφως, περιλαμβανομένων κατά περίπτωση και των ηλεκτρονικών μέσων επικοινωνίας, σε εύληπτη διατύπωση και ευχερώς κατανοητή μορφή, και συντάσσονται τουλάχιστον στην ή στις επίσημες γλώσσες του κράτους μέλους στο οποίο προσφέρεται το ηλεκτρονικό μέσο πληρωμής.3. Οι όροι περιλαμβάνουν τουλάχιστον τα ακόλουθα:α) περιγραφή του ηλεκτρονικού μέσου πληρωμής και, κατά περίπτωση, των τεχνικών προδιαγραφών του εξοπλισμού επικοινωνίας που επιτρέπεται να χρησιμοποιεί ο χρήστης και του τρόπου με τον οποίο μπορεί να χρησιμοποιηθεί, περιλαμβανομένων των εφαρμοζόμενων ανώτατων χρηματικών ορίων, εάν υπάρχουν 7β) περιγραφή των αντίστοιχων υποχρεώσεων και ευθυνών του κατόχου και του εκδότη 7 αναφέρονται ιδίως οι βασικές προφυλάξεις που πρέπει να λαμβάνει κάτοχος για να εξασφαλίσει την ασφάλεια του μέσου ηλεκτρονικής πληρωμής, καθώς και τα μέσα που του επιτρέπουν να το χρησιμοποιεί (προσωπικός αριθμός αναγνώρισης ταυτότητας ή άλλος κωδικός αριθμός) 7γ) κατά περίπτωση, την κανονική περίοδο εντός της οποίας χρεώνεται ή πιστώνεται ο λογαριασμός του κατόχου ή, εάν ο κάτοχος δεν έχει λογαριασμό στον εκδότη, την κανονική περίοδο εντός της οποίας εκδίδεται το τιμολόγιο 7δ) τα είδη των τυχόν εξόδων που βαρύνουν τον κάτοχο. Περιλαμβάνονται ιδίως διευκρινίσεις για τα ακόλουθα έξοδα, κατά περίπτωση:- ποσό αρχικών και ετήσιων συνδρομών,- προμήθειες και έξοδα που καταβάλλει ο κάτοχος στον εκδότη για ορισμένα είδη συναλλαγών,- επιτόκιο που ενδεχομένως εφαρμόζεται, περιλαμβανομένου του τρόπου υπολογισμού του 7ε) τη χρονική περίοδο εντός της οποίας μια συγκεκριμένη συναλλαγή μπορεί να αμφισβητηθεί από τον κάτοχο και αναφορά των διαδικασιών καταγγελίας και επίλυσης διαφορών στις οποίες μπορεί να προσφύγει ο κάτοχος και του τρόπου πρόσβασης σε αυτές.4. Εάν το μέσο πληρωμής μπορεί να χρησιμοποιηθεί για συναλλαγές στο εξωτερικό (δηλαδή εκτός της χώρας έκδοσης/εγγραφής της συνδρομής), πρέπει επίσης να ανακοινώνονται στον κάτοχο οι ακόλουθες πληροφορίες:α) αναφορά του ποσού τυχόν προμηθειών και εξόδων που βαρύνουν τις συναλλαγές σε ξένο νόμισμα, περιλαμβανομένων κατά περίπτωση των αντίστοιχων ποσοστών 7β) τη συναλλαγματική ισοτιμία αναφοράς που εφαρμόζεται για τη μετατροπή των συναλλαγών σε ξένο νόμισμα, περιλαμβανομένης της ημερομηνίας που λαμβάνεται υπόψη για τον καθορισμό της.Άρθρο 4 Πληροφορίες που πρέπει να παρέχονται μετά τη συναλλαγή 1. Ο εκδότης παρέχει στον κάτοχο πληροφορίες σχετικά με τις συναλλαγές που έχουν γίνει με ηλεκτρονικό μέσο πληρωμής. Οι πληροφορίες αυτές, που πρέπει να παρέχονται εγγράφως, περιλαμβανομένων κατά περίπτωση των ηλεκτρονικών μέσων επικοινωνίας, και υπό ευχερώς κατανοητή μορφή, περιλαμβάνουν τουλάχιστον τα ακόλουθα:α) ένδειξη που επιτρέπει στον κάτοχο να εντοπίσει τη συναλλαγή, περιλαμβανομένων κατά περίπτωση στοιχείων σχετικά με τον αποδέκτη στον/με τον οποίο πραγματοποιήθηκε η συναλλαγή 7β) το ποσό της συναλλαγής που χρεώνεται στον κάτοχο, στο νόμισμα τιμολόγησης και, κατά περίπτωση, το ποσό σε ξένο νόμισμα 7γ) το ποσό τυχόν προμηθειών και εξόδων που εφαρμόζονται σε ορισμένα είδη συναλλαγών.Ο εκδότης γνωστοποιεί επίσης στον κάτοχο τη συναλλαγματική ισοτιμία βάσει της οποίας γίνονται οι μετατροπές συναλλαγών σε ξένο νόμισμα.2. Ο εκδότης ενός μέσου ηλεκτρονικού χρήματος παρέχει στον κάτοχο τη δυνατότητα να ελέγχει τις τελευταίες πέντε συναλλαγές που εκτελέστηκαν με το μέσο αυτό και την απομένουσα αποθηκευμένη αξία σ' αυτό.ΜΕΡΟΣ ΙΙΙ ΥΠΟΧΡΕΩΣΕΙΣ ΚΑΙ ΕΥΘΥΝΕΣ ΤΩΝ ΜΕΡΩΝ ΤΗΣ ΣΥΜΒΑΣΗΣ Άρθρο 5 Υποχρεώσεις του κατόχου Ο κάτοχος πρέπει να:α) χρησιμοποιεί το μέσο ηλεκτρονικής πληρωμής σύμφωνα με τους όρους που διέπουν την έκδοση και χρήση του μέσου πληρωμής 7 ειδικότερα, ο κάτοχος λαμβάνει όλα τα προσήκοντα μέτρα για την ασφαλή φύλαξη του μέσου ηλεκτρονικής πληρωμής και των μέσων (προσωπικός αριθμός αναγνώρισης ταυτότητας ή άλλος κωδικός αριθμός) που επιτρέπουν τη χρησιμοποίησή του 7β) ειδοποιεί χωρίς καθυστέρηση τον εκδότη (ή το φορέα που αυτός έχει ορίσει) μόλις αντιληφθεί:- την απώλεια ή κλοπή του μέσου ηλεκτρονικής πληρωμής ή των μέσων που επιτρέπουν τη χρησιμοποίησή του,- τον καταλογισμό στο λογαριασμό του οποιασδήποτε συναλλαγής που έγινε παρά τη βούλησή του,- τυχόν σφάλμα ή άλλη ανωμαλία στην τήρηση του λογαριασμού του από τον εκδότη 7γ) να μην καταγράφει τον προσωπικό του αριθμό αναγνώρισης ταυτότητας ή άλλο κωδικό αριθμό υπό ευχερώς αναγνωρίσιμη μορφή, ιδιαίτερα επί του μέσου ηλεκτρονικής πληρωμής ή άλλου αντικειμένου που φυλάσσει ή μεταφέρει μαζί με το μέσο ηλεκτρονικής πληρωμής 7δ) να μην ανακαλεί εντολή που έχει δώσει με το μέσο ηλεκτρονικής πληρωμής, εκτός εάν το ποσό της δεν είχε προσδιοριστεί όταν δόθηκε η εντολή πληρωμής.Άρθρο 6 Ευθύνες του κατόχου 1. Μέχρι τη γνωστοποίησή της στον εκδότη, ο κάτοχος βαρύνεται με τις ζημίες που έχει υποστεί συνεπεία της απώλειας ή κλοπής του μέσου ηλεκτρονικής πληρωμής μέχρι ενός ορίου που δεν μπορεί να υπερβαίνει τα 150 Ecu, εκτός εάν εκ βαρείας αμελείας δεν έχει τηρήσει τις διατάξεις του άρθρου 5 στοιχεία α), β) και γ) ή έχει ενεργήσει με δόλο, οπότε δεν εφαρμόζεται το ανωτέρω όριο.2. Από το χρόνο της γνωστοποίησης στον εκδότη (ή στο φορέα που έχει ορίσει ο τελευταίος) κατά τα προβλεπόμενα στο άρθρο 5 στοιχείο β), εκτός εάν έχει ενεργήσει με δόλο, ο κάτοχος δεν φέρει πλέον ευθύνη για τις ζημίες από την απώλεια ή την κλοπή του μέσου ηλεκτρονικής πληρωμής.3. Κατά παρέκκλιση από τις παραγράφους 1 και 2, ο κάτοχος δεν ευθύνεται για τις συναλλαγές για τις οποίες η αναγνώριση ταυτότητας περιορίζεται στη χρησιμοποίηση εμπιστευτικού κωδικού αριθμού ή άλλης παρόμοιας απόδειξης ταυτότητας, χωρίς να απαιτείται επίδειξη ή ηλεκτρονική αναγνώριση του μέσου ηλεκτρονικής πληρωμής.Άρθρο 7 Υποχρεώσεις του εκδότη 1. Ο εκδότης μπορεί να τροποποιήσει τους όρους, τηρώντας επαρκή προειδοποιητική προθεσμία για κάθε κάτοχο, ώστε αυτός να υπαναχωρήσει εάν το επιθυμεί. Στον κάτοχο παρέχεται ελάχιστη προθεσμία ενός μηνός, μετά την οποία ο κάτοχος θεωρείται ότι έχει αποδεχθεί τους όρους, εάν δεν έχει υπαναχωρήσει προηγουμένως.Ωστόσο, το πρώτο εδάφιο δεν εφαρμόζεται σε περίπτωση ουσιαστικής μεταβολής του πραγματικού επιτοκίου, η οποία αρχίζει να ισχύει την ημερομηνία που αναφέρεται κατά τη δημοσίευσή της. Στην περίπτωση αυτή, και με την επιφύλαξη της συμβατικής υπαναχώρησης του κατόχου, ο εκδότης ενημερώνει σχετικά τον κάτοχο προσωπικά και το ταχύτερο δυνατό.2. Ο εκδότης υποχρεούται:α) να μην αποκαλύπτει τον προσωπικό αριθμό αναγνώρισης ταυτότητας ή άλλο κωδικό αριθμό παρά μόνο στον κάτοχο 7β) να μην αποστείλει στον κάτοχο μέσο ηλεκτρονικής πληρωμής που αυτός δεν έχει ζητήσει, παρά μόνον εφόσον παραδίδεται σε αντικατάσταση μέσου ηλεκτρονικής πληρωμής που ήδη κατέχει ο κάτοχος 7γ) να τηρεί επί εύλογο χρονικό διάστημα εσωτερικά αρχεία ώστε να είναι δυνατός ο εντοπισμός των συναλλαγών που αναφέρονται στο άρθρο 1 παράγραφος 1 και η επανόρθωση των σφαλμάτων 7δ) να εξασφαλίσει στον κάτοχο κατάλληλα μέσα για να προβεί στη γνωστοποίηση που απαιτείται βάσει του άρθρου 5 στοιχείο β). Εάν η γνωστοποίηση γίνεται τηλεφωνικά, ο εκδότης (ή ο φορέας που αυτός ορίζει παρέχουν στον κάτοχο τα μέσα για να αποδείξει ότι προέβει στην εν λόγω γνωστοποίηση 7ε) σε κάθε διαφορά με τον κάτοχο σχετικά με συναλλαγή που αναφέρεται στο άρθρο 1 παράγραφος 1, και με την επιφύλαξη ενδεχόμενων ανταποδείξεων εκ μέρους του κατόχου, να αποδεικνύει ότι η συναλλαγή:- καταγράφηκε και καταχωρήθηκε ορθά στους λογαριασμούς,- δεν επηρεάστηκε από τεχνική βλάβη ή άλλη δυσλειτουργία.Άρθρο 8 Ευθύνες του εκδότη 1. Ο εκδότης ευθύνεται, με την επιφύλαξη των άρθρων 5, 6 και 7 παράγραφος 2 στοιχεία α) και ε):α) για τη μη εκτέλεση ή τη μη ορθή εκτέλεση των συναλλαγών του κατόχου που αναφέρονται στο άρθρο 1 παράγραφος 1, ακόμη και εάν η συναλλαγή έγινε σε μηχανήματα/τερματικά που υπόκεινται στον άμεσο ή αποκλειστικό έλεγχο του εκδότη, ή με εξοπλισμό τη χρησιμοποίηση του οποίου δεν έχει επιτρέψει ο εκδότης 7β) για συναλλαγές που πραγματοποιήθηκαν παρά τη βούληση του κατόχου, καθώς και για κάθε σφάλμα ή ανωμαλία που καταλογίζεται στον εκδότη κατά την τήρηση του λογαριασμού του κατόχου.2. Με την επιφύλαξη της παραγράφου 3, η ευθύνη του εκδότη σύμφωνα με την παράγραφο 1 καλύπτει:α) το ποσό της μη εκτελεσθείσας ή μη ορθώς εκτελεσθείσας συναλλαγής προσαυξημένο ενδεχομένως με τους σχετικούς τόκους 7β) το ποσό που απαιτείται για την επαναφορά του κατόχου στην κατάσταση προ της συναλλαγής που έγινε παρά τη βούλησή του.3. Τυχόν περαιτέρω οικονομικές συνέπειες, ιδίως όσον αφορά τα θέματα προσδιορισμού της έκτασης της ζημίας για την οποία οφείλεται αποζημίωση, βαρύνουν τον εκδότη σύμφωνα με τη νομοθεσία που εφαρμόζεται στη σύμβαση μεταξύ του εκδότη και του κατόχου.4. Ο εκδότης ευθύνεται έναντι του κατόχου μέσου ηλεκτρονικού χρήματος για την απώλεια αξίας αποθηκευμένης στο μέσο αυτό και για τη μη ορθή εκτέλεση των συναλλαγών του κατόχου, εφόσον η απώλεια ή η μη ορθή εκτέλεση οφείλεται σε δυσλειτουργία του μέσου ηλεκτρονικού χρήματος, του μηχανήματος/τερματικού ή οποιουδήποτε άλλου εξοπλισμού που επιτρέπεται να χρησιμοποιηθεί για την εκτέλεση συναλλαγών, εφόσον η δυσλειτουργία δεν προκλήθηκε εκ προθέσεως από τον κάτοχο ή λόγω μη τήρησης του άρθρου 3 παράγραφος 3 στοιχείο α).ΜΕΡΟΣ ΙV ΓΝΩΣΤΟΠΟΙΗΣΗ, ΕΠΙΛΥΣΗ ΤΩΝ ΔΙΑΦΟΡΩΝ ΚΑΙ ΤΕΛΙΚΗ ΔΙΑΤΑΞΗ Άρθρο 9 Γνωστοποίηση 1. Ο εκδότης (ή ο φορέας που αυτός έχει ορίσει) παρέχει τα μέσα που επιτρέπουν στον κάτοχο να γνωστοποιήσει καθ' όλο το εικοσιτετράωρο την απώλεια ή κλοπή του μέσου ηλεκτρονικής πληρωμής.2. Ο εκδότης (ή ο φορέας που αυτός έχει ορίσει), μόλις λάβει τη γνωστοποίηση, υποχρεούται, ακόμη και εάν ο κάτοχος επέδειξε βαρεία αμέλεια ή δόλο, να λάβει κάθε εύλογο μέτρο που έχει στη διάθεσή του για να αποτρέψει κάθε περαιτέρω χρησιμοποίηση του μέσου ηλεκτρονικής πληρωμής.Άρθρο 10 Επίληση διαφορών Τα κράτη μέλη καλούνται να εξασφαλίσουν την ύπαρξη πρόσφορων και αποτελεσματικών μέσων σχετικά με την επίλυση των διαφορών μεταξύ του κατόχου και του εκδότη.Άρθρο 11 Τελική διάταξη Τα κράτη μέλη καλούνται να λάβουν τα αναγκαία μέτρα ώστε οι εκδότες μέσων ηλεκτρονικής πληρωμής να εναρμονίζουν τις δραστηριότητές τους προς τα άρθρα 1 έως 9 το αργότερο μέχρι τις 31 Δεκεμβρίου 1998.Βρυξέλλες, 30 Ιουλίου 1997.Για την ΕπιτροπήMario MONTIΜέλος της Επιτροπής(1) ΕΕ αριθ. L 365 της 24. 12. 1987, σ. 72.(2) ΕΕ αριθ. L 95 της 21. 4. 1993, σ. 29.(3) ΕΕ αριθ. L 42 της 12. 2. 1987, σ. 48.(4) ΕΕ αριθ. L 61 της 10. 3. 1990, σ. 14.(5) ΕΕ αριθ. L 332 της 31. 12. 1993, σ. 4.


Avis juridique important

|

52004SC0836

Σύσταση για σύσταση του Συμβουλίου στη Σλοβακία προκειμένου να τερματιστεί η κατάσταση υπερβολικού δημοσιονομικού ελλείμματος  /* SEC/2004/0836 τελικό */

Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ ΠΡΟΣ ΤΗ ΣΛΟΒΑΚΙΑ προκειμένου να τερματιστεί η κατάσταση υπερβολικού δημοσιονομικού ελλείμματος(υποβάλλεται από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτις 7 Απριλίου 2004, η Επιτροπή δημοσίευσε τις εαρινές της προβλέψεις του 2004 [1]. Σύμφωνα με τις προβλέψεις αυτές, στις οποίες λαμβάνονται υπόψη τα στοιχεία που διαβίβασαν οι αρχές της Σλοβακίας τον Μάρτιο του 2004, το έλλειμμα της γενικής κυβέρνησης στη Σλοβακία μειώθηκε από 5,7% του ΑΕΠ το 2002 σε 3,6% του ΑΕΠ το 2003, ποσοστό που υπερβαίνει την τιμή αναφοράς του 3% του ΑΕΠ που ορίζει η συνθήκη.[1]  Οι εαρινές προβλέψεις του 2004 της Επιτροπής είναι δημοσιευμένες στον ακόλουθο δικτυακό τόπο:http://europa.eu.int/comm/economy_finance/ publications/european_economy/2004/ee204en.pdf.Με βάση τις πρώτες αυτές ενδείξεις, στις 12 Μαΐου 2004 η Επιτροπή κίνησε τη διαδικασία υπερβολικού ελλείμματος για τη Σλοβακία με την έκδοση της έκθεσης που προβλέπεται στο άρθρο 104 παράγραφος 3 της συνθήκης [2]. Στις 14 Μαΐου 2004, η Επιτροπή έλαβε το πρόγραμμα σύγκλισης της Σλοβακίας, στο οποίο επιβεβαιώνεται ότι το 2003 το έλλειμμα διαμορφώθηκε στο 3,6% του ΑΕΠ.[2]  Το πλήρες κείμενο αυτής της έκθεσης είναι δημοσιευμένο στον ακόλουθο δικτυακό τόπο:http://europa.eu.int/comm/economy_finance/ about/activities/sgp/procedures_en.htm.Η εφαρμογή της διαδικασίας υπερβολικού ελλείμματος (ΔΥΕ) διέπεται από το άρθρο 104 της συνθήκης και από τον κανονισμό (ΕΚ) αριθ. 1467/97 του Συμβουλίου «για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος», που αποτελεί μέρος του Συμφώνου Σταθερότητας και Ανάπτυξης [3]. Οι χώρες που προσχώρησαν στην ΕΕ την 1η Μαΐου 2004 είναι κράτη μέλη με παρέκκλιση, τα οποία οφείλουν να αποφεύγουν τα υπερβολικά ελλείμματα, χωρίς ωστόσο να προβλέπεται η επιβολή σε αυτά κυρώσεων σύμφωνα με το άρθρο 104 παράγραφοι 9 και 11.[3]  ΕΕ L 209, 2.8.1997.Σύμφωνα με την έκθεση της Επιτροπής που καταρτίστηκε βάσει του άρθρου 104 παράγραφος 3 της συνθήκης, το γεγονός ότι το έλλειμμα της Σλοβακίας το 2003 υπερέβη την τιμή αναφοράς του 3% του ΑΕΠ που ορίζει η συνθήκη δεν ήταν αποτέλεσμα έκτακτων περιστάσεων μη ελεγχόμενων από τις σλοβακικές αρχές, ούτε ήταν επακόλουθο κάποιας σοβαρής οικονομικής ύφεσης με την έννοια του Συμφώνου Σταθερότητας και Ανάπτυξης, δεδομένου ότι ο ρυθμός αύξησης του πραγματικού ΑΕΠ το 2003 έφθασε στο 4,2%. Όσον αφορά τις εξελίξεις κατά το 2004, η έκθεση κατέληγε στο συμπέρασμα ότι το έλλειμμα της γενικής κυβέρνησης ήταν πιθανό να αυξηθεί και να παραμείνει πάνω από το 3% του ΑΕΠ. Ειδικότερα, σύμφωνα με τις εαρινές προβλέψεις της Επιτροπής του 2004, το έλλειμμα της γενικής κυβέρνησης προβλέπεται να διαμορφωθεί στο 4,1% του ΑΕΠ το 2004, δηλαδή κοντά στο ποσοστό 4,0% του ΑΕΠ που είχαν προβλέψει οι σλοβακικές αρχές στο πρόγραμμα σύγκλισης.Με βάση τις εαρινές προβλέψεις της Επιτροπής του 2004, η έκθεση της Επιτροπής κατέληγε επίσης στο συμπέρασμα ότι ο δείκτης του χρέους προς το ΑΕΠ, ο οποίος είχε ανέλθει σε 42,8% του ΑΕΠ το 2003, θα παρέμενε και το 2004 σε επίπεδο κατώτερο της τιμής αναφοράς του 60%, που ορίζεται στη συνθήκη. Συγκεκριμένα, σύμφωνα με τις εαρινές προβλέψεις της Επιτροπής του 2004, η αναλογία του χρέους θα ανέλθει το 2004 σε 45,1% του ΑΕΠ, ποσοστό ίσο με το 45,1% του ΑΕΠ που είχαν προβλέψει οι σλοβακικές αρχές στο πρόγραμμα σύγκλισης.Το άρθρο 104 παράγραφος 4 της συνθήκης αναφέρει ότι «η επιτροπή του άρθρου 114 (δηλαδή η Οικονομική και Δημοσιονομική Επιτροπή) διατυπώνει γνώμη για την έκθεση της Επιτροπής». Η επιτροπή αυτή εξέδωσε την έκθεσή της στις 24 Μαΐου 2004, στην οποία συμφωνεί με την εκτίμηση που διατύπωσε η Επιτροπή στην έκθεσή της. Ειδικότερα, η επιτροπή καταλήγει στο συμπέρασμα ότι η δημοσιονομική κατάσταση στη Σλοβακία υποδήλωνε την ύπαρξη υπερβολικού ελλείμματος βάσει του πρώτου από τα δύο κριτήρια που προβλέπονται στο άρθρο 104 παράγραφος 2 για τον εντοπισμό των ελλειμμάτων αυτών. Η εξέταση και άλλων σχετικών παραγόντων, ιδίως δε της μεσοπρόθεσμης δημοσιονομικής θέσης και του δείκτη δημοσίων επενδύσεων, δεν μετέβαλε την εκτίμηση που στηριζόταν στα ίδια τα κριτήρια. Επίσης, σύμφωνα με την εκτίμηση της επιτροπής, το 2004 το έλλειμμα της γενικής κυβέρνησης αναμενόταν να εξακολουθήσει να υπερβαίνει κατά πολύ την τιμή αναφοράς της συνθήκης, ενώ το ακαθάριστο χρέος της γενικής κυβέρνησης αναμένεται να παραμείνει το 2004 χαμηλότερο από την τιμή αναφοράς του 60% του ΑΕΠ, που καθορίζεται στη συνθήκη.Η Επιτροπή, αφού εξέτασε τους συναφείς παράγοντες που έλαβε υπόψη στην έκθεσή της και συνεκτιμώντας τη γνώμη της επιτροπής, διατυπώνει τη γνώμη ότι υφίσταται υπερβολικό έλλειμμα στη Σλοβακία. Η γνώμη αυτή, που εκδόθηκε από την Επιτροπή στις 24 Ιουνίου 2004, έχει ως αποδέκτη το Συμβούλιο βάσει του άρθρου 104 παράγραφος 5 της συνθήκης. Η Επιτροπή συνιστά στο Συμβούλιο να λάβει σχετική απόφαση, σύμφωνα με το άρθρο 104 παράγραφος 6. Επιπλέον, η Επιτροπή υποβάλλει στο Συμβούλιο σύσταση για σύσταση του Συμβουλίου με αποδέκτη τη Σλοβακία, προκειμένου να τερματιστεί η κατάσταση υπερβολικού ελλείμματος, σύμφωνα με το άρθρο 104 παράγραφος 7 της συνθήκης. Η παρακολούθηση της εφαρμογής των μέτρων που ενδεχομένως θα λάβει η Σλοβακία είναι πιθανό να καταστήσει αναγκαία την έκδοση περαιτέρω συστάσεων από το Συμβούλιο σύμφωνα με το άρθρο 104 παράγραφος 7, λόγω της μη εφαρμογής του άρθρου 104 παράγραφος 9 στα κράτη μέλη με παρέκκλιση.Σύσταση για  ΣΥΣΤΑΣΗ ΤΟΥ ΣΥΜΒΟΥΛΙΟΥ ΠΡΟΣ ΤΗ ΣΛΟΒΑΚΙΑ προκειμένου να τερματιστεί η κατάσταση υπερβολικού δημοσιονομικού ελλείμματοςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 104 παράγραφος 7,τη σύσταση της Επιτροπής,Εκτιμώντας τα ακόλουθα:(1) Σύμφωνα με το άρθρο 104 της συνθήκης, τα κράτη μέλη αποφεύγουν τα υπερβολικά δημοσιονομικά ελλείμματα.(2) Το Σύμφωνο Σταθερότητας και Ανάπτυξης βασίζεται στον στόχο της διασφάλισης υγιών δημόσιων οικονομικών ως μέσου ενίσχυσης των προϋποθέσεων για τη σταθερότητα των τιμών και την ισχυρή βιώσιμη ανάπτυξη, που να ευνοεί τη δημιουργία απασχόλησης.(3) Το Συμβούλιο αποφάσισε στις [5 Ιουλίου] 2004, βάσει του άρθρου 104 παράγραφος 6, ότι υφίσταται υπερβολικό έλλειμμα στη Σλοβακία.(4) Μετά την έκδοση απόφασης σχετικά με την ύπαρξη υπερβολικού ελλείμματος στη Σλοβακία, το Συμβούλιο, βάσει του άρθρου 104 παράγραφος 7 της συνθήκης και του άρθρου 3 του κανονισμού (ΕΚ) αριθ. 1467/97 του Συμβουλίου, πρέπει ταυτόχρονα να απευθύνει στο οικείο κράτος μέλος συστάσεις με σκοπό τον τερματισμό της εν λόγω κατάστασης εντός συγκεκριμένης χρονικής περιόδου.(5) Σύμφωνα με το άρθρο 3 παράγραφος 4 του κανονισμού (ΕΚ) αριθ. 1467/97 του Συμβουλίου, η παρούσα σύσταση πρέπει να ορίζει ότι το οικείο κράτος μέλος οφείλει να λάβει αποτελεσματικά μέτρα εντός τεσσάρων μηνών το αργότερο και ότι η διόρθωση του υπερβολικού ελλείμματος πρέπει να ολοκληρωθεί κατά το έτος που έπεται της διαπίστωσής του, εκτός αν συντρέχουν ειδικές περιστάσεις. Τέτοιες ειδικές περιστάσεις συντρέχουν πράγματι στην περίπτωση της Σλοβακίας, ειδικότερα λόγω των συνεχιζόμενων διαρθρωτικών μεταβολών της οικονομίας της.(6) Η ύπαρξη ειδικών περιστάσεων παρέχει την ευχέρεια στο Συμβούλιο να επιτρέψει τη διόρθωση του υπερβολικού ελλείμματος εντός μεσοπρόθεσμου χρονικού ορίζοντα. Ενδείκνυται να θεωρηθεί ότι το πρόγραμμα σύγκλισης που υπεβλήθη από τη Σλοβακία τον Μάιο του 2004, οι επακόλουθες επικαιροποιήσεις του καθώς και οι σχετικές γνώμες του Συμβουλίου συνιστούν τη μεθοδολογία προσαρμογής που πρέπει να ακολουθηθεί για τη διόρθωση του υπερβολικού ελλείμματος. Το πρόγραμμα σύγκλισης του Μαΐου του 2004 προβλέπει την ολοκλήρωση της διόρθωσης του υπερβολικού ελλείμματος μέχρι το 2007, με τους ακόλουθους ετήσιους στόχους για το έλλειμμα της γενικής κυβέρνησης: 4,0% του ΑΕΠ το 2004, 3,9% του ΑΕΠ το 2005, 3,9% του ΑΕΠ το 2006 και 3,0% του ΑΕΠ το 2007. Η μεθοδολογία προσαρμογής στηρίζεται σε μακροοικονομικό σενάριο το οποίο, σύμφωνα με τη γνώμη του Συμβουλίου της [5ης Ιουλίου] 2004 για το πρόγραμμα σύγκλισης, είναι βάσιμο.(7) Κατά την άποψη του Συμβουλίου, τα μέτρα δημοσιονομικής εξυγίανσης πρέπει να διασφαλίζουν τη μακροχρόνια βελτίωση του αποτελέσματος της γενικής κυβέρνησης και συγχρόνως να κατατείνουν στην ενίσχυση της ποιότητας των δημόσιων οικονομικών και στην ενδυνάμωση των αναπτυξιακών δυνατοτήτων της οικονομίας,ΣΥΣΤΗΝΕΙ ΤΑ ΕΞΗΣ:- να θέσουν οι αρχές της Σλοβακίας τέλος το ταχύτερο δυνατό στην τρέχουσα κατάσταση υπερβολικού ελλείμματος.- να λάβουν οι αρχές της Σλοβακίας μέτρα μεσοπρόθεσμου χαρακτήρα προκειμένου να μειωθεί το έλλειμμα σε επίπεδο κατώτερο του 3,0% του ΑΕΠ το έτος 2007 κατά τρόπο αξιόπιστο και διατηρήσιμο, σύμφωνα με τη μεθοδολογία μείωσης του ελλείμματος που καθορίζεται στη γνώμη του Συμβουλίου [της 5ης Ιουλίου 2004] σχετικά με το πρόγραμμα σύγκλισης που υπεβλήθη τον Μάιο του 2004.- να εφαρμόσουν οι αρχές της Σλοβακίας δυναμικά τα μέτρα που εξαγγέλλονται στο πρόγραμμα σύγκλισης του Μαΐου του 2004. ιδίως δε εκείνα που σχετίζονται με τις προτεινόμενες περαιτέρω μεταρρυθμίσεις του συστήματος ιατροφαρμακευτικής περίθαλψης και τη συνέχιση του εξορθολογισμού του δημόσιου τομέα.- να λάβουν οι αρχές της Σλοβακίας αποτελεσματικά μέτρα έως τις 5 Νοεμβρίου 2004 σε σχέση με τα εξαγγελθέντα μέτρα προκειμένου να επιτευχθεί ο στόχος για το έλλειμμα του 2005.Επιπροσθέτως, το Συμβούλιο καλεί τις σλοβακικές αρχές:- να αδράξουν κάθε ευκαιρία με σκοπό την επιτάχυνση της δημοσιονομικής προσαρμογής, ιδίως με τη διάθεση εσόδων ύψους μεγαλύτερου του προϋπολογισθέντος με αποκλειστικό σκοπό τη μείωση του ελλείμματος.- να ενισχύσουν τον υποχρεωτικό χαρακτήρα του τριετούς δημοσιονομικού πλαισίου, μέσω της θέσπισης, με απόφαση του κοινοβουλίου, λεπτομερών μεσοπρόθεσμων ανώτατων ορίων για τις δαπάνες.Η παρούσα σύσταση απευθύνεται στη Δημοκρατία της Σλοβακίας.Βρυξέλλες, [5 Ιουλίου] 2004.Για το ΣυμβούλιοΟ Πρόεδρος[...]


				|

		52013PC0653

			Σύσταση για ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με την έγκριση της σύναψης από την Επιτροπή, εξ ονόματος της Ευρωπαϊκής Κοινότητας Ατομικής Ενέργειας, της Συμφωνίας Σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Ουκρανίας, αφετέρου /* COM/2013/0653 final - 2013/ () */

			   	ΑΙΤΙΟΛΟΓΙΚΗ
ΕΚΘΕΣΗ
1.           ΠΛΑΙΣΙΟ
ΤΗΣ ΠΡΟΤΑΣΗΣ
Στις 15
Μαΐου 2013, η
Επιτροπή
υπέβαλε δύο
προτάσεις αποφάσεων
του Συμβουλίου
σχετικά με τη
Συμφωνία Σύνδεσης
ΕΕ-Ουκρανίας. Η
πρώτη αφορούσε
την υπογραφή,
εξ ονόματος
της Ευρωπαϊκής
Ένωσης, και την
προσωρινή εφαρμογή
της Συμφωνίας
Σύνδεσης
μεταξύ της
Ευρωπαϊκής
Ένωσης και των
κρατών μελών
της, αφενός, και
της Ουκρανίας,
αφετέρου (COM(2013)289). Η
δεύτερη
αφορούσε τη
σύναψη της
Συμφωνίας Σύνδεσης
μεταξύ της
Ευρωπαϊκής
Ένωσης και των
κρατών μελών
της, αφενός, και της
Ουκρανίας,
αφετέρου (COM(2013)290).
Η
Ευρωπαϊκή
Κοινότητα
Ατομικής
Ενέργειας
(ΕΚΑΕ) είναι
επίσης μέρος
της Συμφωνίας
Σύνδεσης
μεταξύ της
Ευρωπαϊκής
Ένωσης και των
κρατών μελών
της, αφενός, και
της Ουκρανίας,
αφετέρου. Για
τον λόγο αυτό, η
Επιτροπή είχε
ανακοινώσει
στις
αιτιολογικές
εκθέσεις των
εν λόγω
προτάσεων, ότι
θα υπέβαλε στο
Συμβούλιο
χωριστή
σύσταση
απόφασης για
την έγκριση
από το Συμβούλιο
της σύναψης εκ
μέρους της
Επιτροπής των
μερών της
συμφωνίας που
εμπίπτουν στο
πεδίο
εφαρμογής της
Συνθήκης για
την ίδρυση της
Ευρωπαϊκής
Κοινότητας
Ατομικής
Ενέργειας
(ΕΚΑΕ).
Η
υπογραφή και η
σύναψη διεθνών
συμφωνιών από
την ΕΚΑΕ
υπόκεινται σε
διαφορετικές
διαδικασίες.
Ειδικότερα,
σύμφωνα με το
άρθρο 101 της
Συνθήκης ΕΚΑΕ,
οι εν λόγω
συμφωνίες
πρέπει να
συνάπτονται
από την
Επιτροπή με
την έγκριση
του Συμβουλίου.
Επομένως, η
υπογραφή και η
σύναψη της
Συμφωνίας
Σύνδεσης από
την ΕΕ και από
την ΕΚΑΕ
πρέπει να θεσπιστούν
με
διαφορετικές
αποφάσεις.
Η
Επιτροπή
συνιστά
επομένως στο
Συμβούλιο να
εγκρίνει τη
σύναψη της Συμφωνίας
Σύνδεσης, εξ
ονόματος της
ΕΚΑΕ, σύμφωνα με
το άρθρο 101
παράγραφος 2
της Συνθήκης
για την ίδρυση
της ΕΚΑΕ.
Με
βάση τα
αποτελέσματα
των
διαπραγματεύσεων
που
αναφέρονται
στα έγγραφα COM(2013)289
και COM(2013)290 και υπό
την προϋπόθεση
ότι οι ουκρανικές
αρχές θα
επιδείξουν
αποφασιστική
δράση και θα
πραγματοποιήσουν
αισθητή πρόοδο
στους τρεις τομείς
που
προσδιορίστηκαν
στα
συμπεράσματα
του Συμβουλίου
της 10ης
Δεκεμβρίου 2012
για την
Ουκρανία – η
Επιτροπή
προτείνει στο
Συμβούλιο να
λάβει απόφαση
για την
υπογραφή της
Συμφωνίας
Σύνδεσης
μεταξύ της
Ευρωπαϊκής
Ένωσης και των
κρατών μελών
της, αφενός, και
της Ουκρανίας,
αφετέρου, εξ
ονόματος της
Ένωσης, και να
ορίσει το
πρόσωπο ή τα
πρόσωπα που
είναι δεόντως
εξουσιοδοτημένα
να υπογράψουν
εξ ονόματος
της Ένωσης.
Μόλις
λάβει την
έγκριση του
Συμβουλίου και
εκδώσει την απόφαση
για τη σύναψη, η
Επιτροπή θα
είναι σε θέση να
υπογράψει και
να κυρώσει τη
Συμφωνία
Σύνδεσης εξ
ονόματος της
ΕΚΑΕ.
2.           ΑΠΟΤΕΛΕΣΜΑΤΑ
ΚΑΙ ΝΟΜΙΚΑ
ΣΤΟΙΧΕΙΑ ΤΗΣ
ΠΡΟΤΑΣΗΣ
Η
Επιτροπή
συνιστά στο
Συμβούλιο να
εγκρίνει,
σύμφωνα με το
άρθρο 101
παράγραφος 2
της Συνθήκης
για την ίδρυση
της Ευρωπαϊκής
Κοινότητας
Ατομικής
Ενέργειας, τη
σύναψη της
Συμφωνίας
Σύνδεσης
μεταξύ της
Ευρωπαϊκής
Ένωσης και των
κρατών μελών
της, αφενός, και
της Ουκρανίας,
αφετέρου, όσον
αφορά τα
θέματα που
αφορούν ειδικά
την ΕΚΑΕ.
Με την
απόφαση της 15
Μαΐου 2013, η
Επιτροπή είχε
ήδη υποβάλει
στο Συμβούλιο
το κείμενο της
συμφωνίας και,
για να
διευκολύνει
περισσότερο τη
διαδικασία, η ίδια
η συμφωνία δεν
προσαρτάται
στην παρούσα
πρόταση, αλλά
στο έγγραφο COM(2013)289.
Από
την πλευρά της
Ένωσης, η
νομική βάση
για τη σύναψη
της συμφωνίας
είναι το άρθρο 217,
σε συνδυασμό
με το άρθρο 218
παράγραφος 6
στοιχείο α) και
το άρθρο 218 παράγραφος
8 δεύτερο
εδάφιο της
ΣΛΕΕ.
Για
την ΕΚΑΕ, η
νομική βάση
της συμφωνίας
είναι το άρθρο 101
της Συνθήκης
για την ίδρυση
της Ευρωπαϊκής
Κοινότητας
Ατομικής Ενέργειας.
Η
συνημμένη
πρόταση και η
απόφαση της
Επιτροπής σχετικά
με τη σύναψη
αποτελούν τις
νομικές πράξεις
για τη σύναψη
της Συμφωνίας
Σύνδεσης εξ
ονόματος της
ΕΚΑΕ.
Η μορφή
της πρότασης,
που έχει
υποβληθεί από
την Επιτροπή
ως συμφωνία
μεταξύ της
Ένωσης και των
κρατών μελών
της, αφενός, και
της Ουκρανίας,
αφετέρου, οφείλεται
στο γεγονός
ότι η
επεξεργασία
της συμφωνίας
άρχισε δυνάμει
των κανόνων
που ίσχυαν
πριν από την
έναρξη ισχύος
της Συνθήκης
της Λισαβόνας.
Κατά την
έννοια του
άρθρου 102 της
Συνθήκης
Ευρατόμ, μια
συμφωνία
δύναται να
τεθεί σε ισχύ μόνον
αφού
κοινοποιηθεί
προς την
Επιτροπή εκ
μέρους των
κρατών μελών
ότι η συμφωνία
αυτή ετέθη σε ισχύ
σύμφωνα με τις
διατάξεις του
εσωτερικού
τους δικαίου.
Σύσταση
για
ΑΠΟΦΑΣΗ
ΤΟΥ ΣΥΜΒΟΥΛΙΟΥ
σχετικά
με την έγκριση
της σύναψης
από την Επιτροπή,
εξ ονόματος
της Ευρωπαϊκής
Κοινότητας
Ατομικής
Ενέργειας, της
Συμφωνίας
Σύνδεσης
μεταξύ της Ευρωπαϊκής
Ένωσης και των
κρατών μελών
της, αφενός, και
της Ουκρανίας,
αφετέρου
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για
την ίδρυση της
Ευρωπαϊκής
Κοινότητας
Ατομικής
Ενέργειας, και
ιδίως το άρθρο 101
δεύτερη
παράγραφος,
Έχοντας
υπόψη τη
σύσταση της
Επιτροπής,
Εκτιμώντας
τα ακόλουθα:
(1)       Στις
22 Ιανουαρίου 2007
το Συμβούλιο
εξουσιοδότησε
την Επιτροπή
να αρχίσει
διαπραγματεύσεις
με την Ουκρανία
για τη σύναψη
νέας συμφωνίας
μεταξύ της Ευρωπαϊκής
Ένωσης και της
Ουκρανίας με
σκοπό την αντικατάσταση
της Συμφωνίας
Εταιρικής
Σχέσης και
Συνεργασίας.
(2)       Λαμβανομένων
υπόψη των
στενών
ιστορικών
σχέσεων και
των
προοδευτικά
στενότερων
δεσμών μεταξύ
των μερών,
καθώς και της
επιθυμίας τους
να ενισχύσουν
και να
διευρύνουν τις
σχέσεις κατά
φιλόδοξο και
καινοτόμο
τρόπο, οι διαπραγματεύσεις
σχετικά με τη
Συμφωνία
Σύνδεσης ολοκληρώθηκαν
επιτυχώς με τη
μονογράφηση
της συμφωνίας
το 2012.
(3)       Στις
15 Μαΐου 2013, η
Επιτροπή
πρότεινε στο
Συμβούλιο να
υπογράψει τη
συμφωνία εξ
ονόματος της
Ένωσης και να
επιτρέψει να
εφαρμοστεί σε
προσωρινή
βάση, δυνάμει
του άρθρου 486 της
συμφωνίας, εν
αναμονή της
σύναψής της σε
μεταγενέστερη
ημερομηνία και
της έγκρισης
των συνημμένων
δηλώσεων.
(4)       Η
υπογραφή και η
σύναψη της
συμφωνίας
υπόκεινται σε
χωριστή
διαδικασία
όσον αφορά τα
θέματα που εμπίπτουν
στη Συνθήκη
για την
Ευρωπαϊκή
Ένωση και στη
Συνθήκη για τη
λειτουργία της
Ευρωπαϊκής
Ένωσης.
(5)       Συνεπώς,
η συμφωνία θα
πρέπει επίσης
να συναφθεί, εξ
ονόματος της
Ευρωπαϊκής
Κοινότητας
Ατομικής Ενέργειας,
όσον αφορά τα
θέματα που
εμπίπτουν στη
Συνθήκη Ευρατόμ.
(6)       Κατά
την έννοια του
άρθρου 102 της
Συνθήκης
Ευρατόμ, η
συμφωνία
δύναται να
τεθεί σε ισχύ
μόνον αφού κοινοποιηθεί
προς την
Επιτροπή εκ
μέρους των
κρατών μελών
ότι η συμφωνία
αυτή ετέθη σε
ισχύ σύμφωνα με
τις διατάξεις
του εσωτερικού
τους δικαίου.
(7)       Η
σύναψη της
συμφωνίας από
την Επιτροπή,
εξ ονόματος
της Ευρωπαϊκής
Κοινότητας
Ατομικής
Ενέργειας, θα
πρέπει να
εγκριθεί,
ΕΞΕΔΩΣΕ
ΤΗΝ ΠΑΡΟΥΣΑ
ΑΠΟΦΑΣΗ:
Άρθρο
μόνο
1.           Εγκρίνεται
η σύναψη από
την Επιτροπή,
εξ ονόματος
της Ευρωπαϊκής
Κοινότητας
Ατομικής Ενέργειας,
της Συμφωνίας
Σύνδεσης
μεταξύ της
Ευρωπαϊκής
Ένωσης και των
κρατών μελών
της, αφενός, και
της Ουκρανίας,
αφετέρου.
2.           Το
κείμενο της
συμφωνίας
προσαρτάται
στην απόφαση
του Συμβουλίου
για την
υπογραφή, εξ
ονόματος της
Ευρωπαϊκής
Ένωσης, και την
προσωρινή
εφαρμογή της
Συμφωνίας
Σύνδεσης
μεταξύ της
Ευρωπαϊκής
Ένωσης και των
κρατών μελών
της, αφενός, και
της Ουκρανίας,
αφετέρου.
Βρυξέλλες,
                                                                       Για
το Συμβούλιο
                                                                       Ο
Πρόεδρος


title: Σύσταση της Ευρωπαϊκής Κεντρικής Τράπεζας, της 16ης Φεβρουαρίου 2009 , προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Deutsche Bundesbank (ΕΚΤ/2009/3)

text:
               21.2.2009

               EL

               Επίσημη Εφημερίδα της Ευρωπαϊκής Ένωσης

               C 43/1

      ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ

   της 16ης Φεβρουαρίου 2009
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Deutsche Bundesbank
   (ΕΚΤ/2009/3)
   (2009/C 43/01)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη:
   το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Η θητεία των σημερινών εξωτερικών ελεγκτών της Deutsche Bundesbank θα λήξει με το πέρας του ελέγχου για το οικονομικό έτος 2008. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2009.

               (3)

               H Deutsche Bundesbank επέλεξε την Ernst & Young AG Wirtschaftsprüfungsgesellschaft Steuerberatungsgesellschaft ως τον εξωτερικό ελεγκτή της για τα οικονομικά έτη 2009 έως 2014,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται ο διορισμός της Ernst & Young AG Wirtschaftsprüfungsgesellschaft Steuerberatungsgesellschaft ως του εξωτερικού ελεγκτή της Deutsche Bundesbank για τα οικονομικά έτη 2009 έως 2014.

      Φρανκφούρτη, 16 Φεβρουαρίου 2009.

         Ο πρόεδρος της ΕΚΤ
         Jean-Claude TRICHET


|

52010DC0151

 Συσταση της Επιτροπης προς το Συμβουλιο σχετικά με πρόταση, εξ ονόματης της Ευρωπαϊκής Ένωσης, τροποποιήσεων στα παραρτήματα Α και Γ στη σύμβαση της Στοκχόλμης για τους έμμονους οργανικούς ρύπους  /* COM/2010/0151 τελικό */

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 15.4.2010COM(2010)151 τελικόΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟσχετικά με πρόταση, εξ ονόματης της Ευρωπαϊκής Ένωσης, τροποποιήσεων στα παραρτήματα Α και Γ στη σύμβαση της Στοκχόλμης για τους έμμονους οργανικούς ρύπουςΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟσχετικά με πρόταση, εξ ονόματης της Ευρωπαϊκής Ένωσης, τροποποιήσεων στα παραρτήματα Α και Γ στη σύμβαση της Στοκχόλμης για τους έμμονους οργανικούς ρύπουςA. Αιτιολογική έκθεση1.  Η σύμβαση της Στοκχόλμης για τους έμμονους οργανικούς ρύπους άρχισε να ισχύει στις 17 Μαίου 2004. Στόχος της σύμβασης είναι η προστασία της υγείας του ανθρώπου και του περιβάλλοντος από τους έμμονους οργανικούς ρύπους. Η σύμβαση προβλέπει το πλαίσιο, βάσει της αρχής της προφύλαξης, για την κατάργηση της παραγωγής, της χρήσης, των εισαγωγών και των εξαγωγών των σημερινών εικοσιένα έμμονων οργανικών ρύπων υψηλής προτεραιότητας, τον ασφαλή χειρισμό και τη διάθεσή τους καθώς και την εξάλειψη ή τη μείωση των τυχαίων εκπομπών ορισμένων έμμονων οργανικών ρύπων.2.  Ο κανονισμός (EΚ) αριθ. 850/2004 εφαρμόζει στο ενωσιακό δίκαιο τις δεσμεύσεις που καθορίζονται στη σύμβαση της Στοκχόλμης για τους Έμμονους Οργανικούς Ρύπους, στο εξής "η Σύμβαση", που εγκρίθηκε με την απόφαση του Συμβουλίου 2006/507/EΚ[1] και στο Πρωτόκολλο στη σύμβαση του 1979 για τη διασυνοριακή ατμοσφαιρική ρύπανση μεγάλης απόστασης που οφείλεται στους έμμονους οργανικούς ρύπους και η οποία συνάφθηκε με την απόφαση του Συμβουλίου 259/2004/EΚ[2].3.  Στη σύμβαση, το άρθρο 8 παράγραφος 1 ορίζει ότι κάθε μέρος δύναται να υποβάλλει πρόταση στη Γραμματεία για την καταχώριση χημικής ουσίας στα παραρτήματα Α, Β ή Γ. Η πρόταση πρέπει να περιέχει τις πληροφορίες που καθορίζονται στο παράρτημα Δ. Η διαδικασία έγκρισης τροποποιήσεων των παραρτημάτων προβλέπεται στο άρθρο 22 της σύμβασης.4.  Σύμφωνα με τα διαθέσιμα επιστημονικά στοιχεία και εκθέσεις από έρευνες και λαμβάνοντας δεόντως υπόψη τα κριτήρια μαζικού ελέγχου που καθορίζονται στο παράρτημα Δ της σύμβασης, οι ουσίες εξαχλωροβουταδιένιο, πενταχλωροφαινόλη και χλωριωμένα ναφθαλίνια παρουσιάζουν χαρακτηριστικά έμμονων οργανικών ρύπων.5.  Η παραγωγή, η διάθεση στην αγορά, η χρήση ή τυχαία εκπομπή των εν λόγω ουσιών έχουν ήδη τερματιστεί ή σοβαρά περιοριστεί στην Ένωση, ενώ δεν μπορεί να αποκλειστεί ότι ακόμη παράγονται, χρησιμοποιούνται ή αποτελούν το αντικείμενο σημαντικών τυχαίων εκπομπών σε άλλες χώρες. Λόγω του ενδεχομένου μεταφοράς των εν λόγω χημικών ουσιών σε μεγάλες αποστάσεις, τα μέτρα που λαμβάνονται σε εθνικό ή σε ενωσιακό επίπεδο δεν επαρκούν για να εξασφαλίσουν υψηλά επίπεδα προστασίας του περιβάλλοντος και της υγείας του ανθρώπου, αλλά, αντιθέτως, χρειάζονται μεγαλύτερης εμβέλειας διεθνή μέτρα.6.  Η άδεια του Συμβουλίου για διαπραγματεύσεις βασίζεται στο άρθρο 218 παράγραφος 2 της συνθήκης για τη λειτουργία της Ευρωπαϊκής Ένωσης.B. ΣΥΣΤΑΣΗΜε γνώμονα τα ανωτέρω, η Επιτροπή συνιστά τα εξής:Το Συμβούλιο εξουσιοδοτεί, ενόψει της έναρξης των διαδικασιών επανεξέτασης λόγω των διαπραγματεύσεων ή για ενδεχόμενες τροποποιήσεις των παραρτημάτων A και Γ της σύμβασης της Στοκχόλμης για τους Έμμονους Οργανικούς Ρύπους την Επιτροπή να υποβάλει στην Εκτελεστική Γραμματεία της Σύμβασης, έγκαιρα ως προς τον χρόνο πραγματοποίησης της εξέτασης από την επόμενη συνεδρίαση της Επιτροπής Εξέτασης των Έμμονων Οργανικών Ρύπων, (Οκτώβριος 2010), την πρόταση, εξ ονόματος της Ευρωπαϊκής Ένωσης, για την τροποποίηση των σχετικών παραρτημάτων στη σύμβαση, προσθέτοντας τις ακόλουθες ουσίες στο παράρτημα A ή/και παράρτημα Γ:-  εξαχλωροβουταδιένιο (αριθμός CAS: 87-68-3),-  πενταχλωροφαινόλη (αριθμός CAS: 87-86-5);-  χλωριωμένα ναφθαλίνια (ομάδα 75 χλωριωμένων ναφθαλινίων που περιέχουν ένα έως οκτώ άτομα χλωρίου).Η Επιτροπή, από κοινού με τα κράτη μέλη, θα εξασφαλίσει την προσκόμιση των κατάλληλων πληροφοριών στήριξης των προτάσεων στην Επιτροπή Εξέτασης των Έμμονων Οργανικών Ρύπων.Βρυξέλλες,Για το Συμβούλιο, Ο Πρόεδρος [1] ΕΕ L 209 της 31.07.2006, σ. 1.[2] ΕΕ L 81 της 19.02.2004, σ. 35.


Σημαντική ανακοίνωση νομικού περιεχομένου

|

52005SC0149

Σύσταση για Γνωμη του Συμβουλίου κατ’ εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 τουΣυμβουλίου της 7ης Ιουλίου 1997 για το επικαιροποιημένο πρόγραμμα σύγκλισης της Εσθονίας, 2004-2008  /* SEC/2005/0149 τελικό */

	Βρυξέλλες, 2.2.2005SEC(2005) 149 τελικόΣύσταση γιαΓΝΩΜΗ ΤΟΥ ΣΥΜΒΟΥΛΙΟΥκατ’ εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 τουΣυμβουλίου της 7ης Ιουλίου 1997 για το επικαιροποιημένο πρόγραμμα σύγκλισης της Εσθονίας, 2004-2008(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΟ κανονισμός (ΕΚ) αριθ. 1466/97 του Συμβουλίου, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών[1], ορίζει ότι τα μη μετέχοντα κράτη μέλη, δηλαδή εκείνα που δεν έχουν υιοθετήσει το ενιαίο νόμισμα, υποχρεούνται να υποβάλλουν προγράμματα σύγκλισης στο Συμβούλιο και την Επιτροπή. Σύμφωνα με το άρθρο 9 του εν λόγω κανονισμού, το Συμβούλιο οφείλει να εξετάσει έκαστο πρόγραμμα σύγκλισης με βάση τις εκτιμήσεις της Επιτροπής και της επιτροπής του άρθρου 114 της συνθήκης (Οικονομική και Δημοσιονομική Επιτροπή). Βάσει σύστασης της Επιτροπής και μετά από διαβουλεύσεις με την Οικονομική και Δημοσιονομική Επιτροπή, το Συμβούλιο εκδίδει γνώμη, μετά την εξέταση του προγράμματος. Σύμφωνα με τον κανονισμό, τα κράτη μέλη πρέπει να υποβάλλουν ετησίως επικαιροποιημένα προγράμματα σύγκλισης, τα οποία μπορούν, επίσης, να εξεταστούν από το Συμβούλιο σύμφωνα με τις ίδιες διαδικασίες.Τα κράτη μέλη που προσχώρησαν στην ΕΕ την 1η Μαΐου 2004 δεν συμμετέχουν στο ενιαίο νόμισμα, αλλά οφείλουν να εκπληρώσουν εν ευθέτω χρόνω τα κριτήρια σύγκλισης, περιλαμβανομένου του σχετικού με τη διατηρησιμότητα της κατάστασης των δημόσιων οικονομικών, ούτως ώστε να πληρούν τις προϋποθέσεις για την υιοθέτηση του ευρώ.Τα κράτη μέλη που προσχώρησαν στην ΕΕ την 1η Μαΐου 2004 ανέλαβαν τη δέσμευση να υποβάλουν τα προγράμματα σύγκλισής τους μέχρι τις 15 Μαΐου 2004, καθώς και την πρώτη επικαιροποίηση των προγραμμάτων αυτών προς τα τέλη του 2004. Το πρώτο πρόγραμμα σύγκλισης της Εσθονίας, που κάλυπτε την περίοδο 2004-2008, υπεβλήθη την 1η Μαΐου 2004 και εξετάστηκε από το Συμβούλιο στις 5 Ιουλίου 2004. Η Εσθονία υπέβαλε επικαιροποίηση του προγράμματος σύγκλισής της την 1η Δεκεμβρίου 2004. Οι υπηρεσίες της Επιτροπής προέβησαν σε τεχνική αξιολόγηση του εν λόγω επικαιροποιημένου προγράμματος, λαμβάνοντας υπόψη τα πορίσματα των οικονομικών προβλέψεων που οι υπηρεσίες της Επιτροπής διατύπωσαν το φθινόπωρο του 2004, καθώς και τον «κώδικα δεοντολογίας για το περιεχόμενο και τη μορφή των προγραμμάτων σταθερότητας και σύγκλισης»[2] , την από κοινού συμφωνηθείσα μέθοδο υπολογισμού της δυνητικής παραγωγής, τις συστάσεις που περιλαμβάνονται στους γενικούς προσανατολισμούς οικονομικής πολιτικής για την περίοδο 2003-2005 και τις αρχές που θεσπίζονται με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο, της 27ης Νοεμβρίου 2002, για την ενίσχυση του συντονισμού των δημοσιονομικών πολιτικών[3] Από την εν λόγω αξιολόγηση προέκυψαν τα ακόλουθα συμπεράσματα:-  Η πρώτη επικαιροποίηση του προγράμματος σύγκλισης της Εσθονίας υπεβλήθη στην Ευρωπαϊκή Επιτροπή την 1η Δεκεμβρίου 2004. Καλύπτει δε την περίοδο 2004-2008. Το πρόγραμμα συνάδει με τον «κώδικα δεοντολογίας για το περιεχόμενο και τη μορφή των προγραμμάτων σταθερότητας και σύγκλισης».-  Το μακροοικονομικό σενάριο που περιγράφεται στο πρόγραμμα προβλέπει αύξηση του πραγματικού ΑΕΠ κατά 5,6% το 2004. Το 2005, η αύξηση του πραγματικού ΑΕΠ προβλέπεται να επιταχυνθεί στο 5,9% και να παραμείνει σε ρυθμό 6% ετησίως κατά τη χρονική περίοδο 2006-2008. Το εν λόγω ποσοστό είναι κάπως χαμηλότερο από την πρόβλεψη που οι υπηρεσίες της Επιτροπής διατύπωσαν το φθινόπωρο του 2004 για τα έτη 2004-2006, βάσει της οποίας τα ποσοστά οικονομικής ανάπτυξης θα ήταν 5,9% το 2004, 6% το 2005 και 6,2% το 2006. Αμφότερες προβλέψεις εξακολουθούν να υπολείπονται των εκτιμήσεων της Επιτροπής για την αύξηση της δυνητικής παραγωγής κατά την περίοδο 2004-2007. Με βάση τα στοιχεία που είναι διαθέσιμα σήμερα, ιδίως δε λαμβάνοντας υπόψη ότι ο πραγματικός ρυθμός οικονομικής ανάπτυξης κατά τα πρώτα τρία τρίμηνα του 2004 ήταν 6,3% σε ετήσια βάση, σε συνδυασμό με το ιστορικό συνετών κυβερνητικών προβλέψεων που έχουν να επιδείξουν οι εσθονικές αρχές, το σενάριο του προγράμματος μπορεί να θεωρηθεί αξιόπιστο. Το υψηλό έλλειμμα εξωτερικών λογαριασμών θα εξακολουθήσει να αποτελεί τη σημαντικότερη μακροοικονομική ανισορροπία στην Εσθονία κατά το ορατό μέλλον, στοιχείο το οποίο αντικατοπτρίζει σε μεγάλο βαθμό τις αυξημένες επενδυτικές ανάγκες της οικονομίας στην προσπάθειά της να μειώσει την απόσταση που τη χωρίζει από τον μέσο όρο της ΕΕ για το ύψος του εισοδήματος. Καίτοι το πρόγραμμα προβλέπει μια διατηρήσιμη συρρίκνωση του εξωτερικού ελλείμματος μέσω διαρθρωτικών βελτιώσεων στο εμπορικό ισοζύγιο, οι παρούσες τάσεις και ο μικρός βαθμός αξιοπιστίας των στοιχείων για το εμπόριο συνηγορούν υπέρ της επίδειξης επιφυλακτικότητας.-  Στις 28 Ιουνίου 2004, η Εσθονία προσχώρησε στο μηχανισμό συναλλαγματικών ισοτιμιών «ERM II», με κανονικό περιθώριο διακύμανσης, ενώ συγχρόνως διατηρήθηκε η μονομερής δέσμευση υπέρ του τρέχοντος συστήματος σταθερής συναλλαγματικής ισοτιμίας. Η αυστηρή σύνδεση με το ευρώ, υποστηριζόμενη από την απαρέγκλιτη εφαρμογή της αποφασισθείσας πολιτικής, συνέβαλε στην αποκλιμάκωση του πληθωρισμού στην Εσθονία με αρκετά ταχείς ρυθμούς κατά τα τελευταία έτη. Ο ετήσιος πληθωρισμός με βάση τον εναρμονισμένο δείκτη τιμών καταναλωτή αυξήθηκε στο 3% το 2004, γεγονός που αποδίδεται πρωτίστως στις συνέπειες της προσχώρησης στην ΕΕ, αλλά αναμένεται αποκλιμάκωσή του μεσοπρόθεσμα. Τα επιτόκια που ισχύουν στη χρηματαγορά της Εσθονίας και τα επιτόκια τραπεζικού δανεισμού βρίσκονται σε ιστορικά χαμηλά επίπεδα, γεγονός που αντικατοπτρίζει τις εξελίξεις στην ευρωζώνη, καθώς και τη μακροχρόνια σύγκλιση των επιτοκίων.-  Το επικαιροποιημένο πρόγραμμα αποσκοπεί στην επίτευξη σχεδόν ισοσκελισμένης ή ελαφρώς πλεονασματικής δημοσιονομικής θέσης καθ’ ολη την περίοδο αναφοράς του προγράμματος. Για το 2004, αναμένεται δημοσιονομικό πλεόνασμα ύψους 1% του ΑΕΠ. Από το 2005 κι έπειτα, στόχος είναι η επίτευξη ισοσκελισμένων προϋπολογισμών. Λόγω της έντονης ενίσχυσης της οικονομικής δραστηριότητας, οι επενδύσεις και η κατανάλωση του Δημοσίου αναμένεται να μειωθούν ως ποσοστό του ΑΕΠ, αν και σε αμφότερες περιπτώσεις η ονομαστική δαπάνη θα σημειώσει αύξηση. Εκ παραλλήλου, τα έσοδα θα μειωθούν ως ποσοστό του ΑΕΠ, εξαιτίας κυρίως της συνολικής επίπτωσης της συνεχιζόμενης φορολογικής μεταρρύθμισης. Καίτοι η συνολική στρατηγική παρέμεινε αμετάβλητη σε σύγκριση με το πρόγραμμα του Μαΐου του 2004, το αναμενόμενο δημοσιονομικό πλεόνασμα για το 2004 έχει αναθεωρηθεί προς τα πάνω σε 1% του ΑΕΠ, από 0,7%. Οι προβλέψεις για την αύξηση του ΑΕΠ έχουν αναθεωρηθεί προς τα πάνω για ολόκληρη την περίοδο αναφοράς του προγράμματος, αλλά εξακολουθούν να κρίνονται μάλλον επιφυλακτικές.-  Οι κίνδυνοι στους οποίους υπόκεινται οι δημοσιονομικές προβλέψεις του προγράμματος κρίνονται σε γενικές γραμμές ισορροπημένοι. Αφενός, το επιφυλακτικό μακροοικονομικό σενάριο υποδηλώνει ότι τα έσοδα θα μπορούσαν να είναι υψηλότερα και οι δαπάνες κατά τι χαμηλότερες από ό,τι προβλέπεται στον προϋπολογισμό. Ειδικότερα, η Εσθονία έχει να επιδείξει ένα ιστορικό συνετών προβλέψεων και επανειλημμένης υπερκάλυψης δημοσιονομικών στόχων κατά τα τελευταία έτη. Αφετέρου, δεν είναι δυνατό να αποκλεισθεί ολωσδιόλου η περίπτωση μιας απρόβλεπτης υστέρησης των εσόδων λόγω των σχεδιαζόμενων μειώσεων της φορολογίας, ούτε η περίπτωση να υπάρξουν αρνητικές συνέπειες για την οικονομική ανάπτυξη εξαιτίας εξωγενών κλονισμών.-  Με βάση την προεκτεθείσα ανάλυση κινδύνων, η δημοσιονομική τακτική που καθορίζεται στο πρόγραμμα κρίνεται επαρκής για τη διατήρηση του μεσοπρόθεσμου στόχου του «Συμφώνου σταθερότητας και ανάπτυξης» περί επίτευξης σχεδόν ισοσκελισμένης θέσης καθ’ όλη την περίοδο αναφοράς του προγράμματος. Ακόμη, η τακτική αυτή φαίνεται να παρέχει ικανό περιθώριο ασφαλείας ώστε το έλλειμμα να μην υπερβεί την τιμή αναφοράς 3% του ΑΕΠ υπό κανονικές συνθήκες μακροοικονομικών διακυμάνσεων.-  Ο δείκτης του χρέους υπολογίζεται σε 4,8% του ΑΕΠ το 2004, σαφώς κάτω από τη σχετική τιμή αναφοράς της συνθήκης (60% του ΑΕΠ). Σημειωτέον ότι πρόκειται για το χαμηλότερο ποσοστό στην ΕΕ. Το πρόγραμμα προβλέπει ότι ο δείκτης χρέους θα μειωθεί περαιτέρω κατά 1,9 εκατοστιαίες μονάδες κατά την περίοδο που καλύπτει το πρόγραμμα.-  Στο πρόγραμμα εξετάζεται εν συντομία το κυβερνητικό πρόγραμμα διαρθρωτικών μεταρρυθμίσεων, το οποίο επικεντρώνεται σε βελτιωτικά μέτρα στους τομείς των υποδομών της χώρας (με τη χρήση και κοινοτικών κονδυλίων για τον σκοπό αυτό), της παιδείας και των συστημάτων ιατροφαρμακευτικής περίθαλψης, καθώς επίσης στην εφαρμογή ενεργών πολιτικών για την αγορά εργασίας και στην προώθηση της καινοτομίας και της έρευνας. Στο πρόγραμμα καθορίζονται επίσης μέτρα με σκοπό την περαιτέρω ενίσχυση της διαδικασίας που ισχύει για τον προϋπολογισμό, μέσω πολυετούς δημοσιονομικού πλαισίου, καθώς επίσης με σκοπό την αύξηση της διαφάνειας και της αξιοπιστίας των ανώτατων ορίων για τις ονομαστικές δαπάνες, μέσω μηχανισμών συστηματικής αξιολόγησης. Τα ελλείμματα της τοπικής αυτοδιοίκησης σχεδιάζεται να τεθούν υπό έλεγχο χάρη στη βελτίωση του συντονισμού της σύναψης δανείων με τους φορείς της κεντρικής κυβέρνησης, καθώς και με την υποχρεωτική κατάστρωση μεσοπρόθεσμου δημοσιονομικού πλαισίου, τη θέσπιση ορίων για τα ετήσια ελλείμματα και την υποχρεωτική σώρευση αποθεματικών. Οι μεταρρυθμίσεις, οι περισσότερες εκ των οποίων βρίσκονται ήδη υπό υλοποίηση ή στο στάδιο της κατάρτισης της σχετικής νομοθεσίας, αναμένεται ευλόγως να βελτιώσουν τις συνθήκες ανάπτυξης της εσθονικής οικονομίας, ταυτόχρονα με την ενίσχυση των κινήτρων προς εργασία, τη δημιουργία νέων θέσεων απασχόλησης και την αποθάρρυνση της φοροδιαφυγής, καθώς και με τη βελτίωση της δημοσιονομικής πειθαρχίας, τόσο σε επίπεδο αρμόδιων υπουργείων όσο και σε επίπεδο τοπικής αυτοδιοίκησης. Ήδη κατά το 2004 έγιναν ορατά τα πρώτα ενθαρρυντικά αποτελέσματα, ιδίως στην αγορά εργασίας.-  Η Εσθονία φαίνεται να βρίσκεται σε πλεονεκτική θέση όσον αφορά τη μακροπρόθεσμη διατηρησιμότητα των δημόσιων οικονομικών, για την οποία αποτελεί σημαντικό παράγοντα το προβλεπόμενο δημοσιονομικό κόστος της γήρανσης του πληθυσμού. Η συνέχιση της διατηρησιμότητας των δημόσιων οικονομικών αναμένεται να διασφαλισθεί μέσω ενός περιορισμένου δημόσιου χρέους, σημαντικών κρατικών χρηματοοικονομικών αποθεμάτων και μιας μεσοπρόθεσμης δημοσιονομικής στρατηγικής η οποία να συμβαδίζει πλήρως με τον στόχο της επίτευξης σχεδόν ισοσκελισμένης ή πλεονασματικής δημοσιονομικής θέσης, σε συνδυασμό με αξιόπιστες και ολοκληρωμένες μεταρρυθμίσεις των συστημάτων συνταξιοδότησης και ιατροφαρμακευτικής περίθαλψης, με τις οποίες επιδιώκεται η μακροπρόθεσμη συγκράτηση των δημοσιονομικών πιέσεων.-  Οι οικονομικές πολιτικές που περιγράφονται στην επικαιροποίηση συμπλέουν εν πολλοίς με τους γενικούς προσανατολισμούς οικονομικής πολιτικής για τη συγκεκριμένη χώρα στον τομέα των δημόσιων οικονομικών. Η επίτευξη το 2004 δημοσιονομικού πλεονάσματος μεγαλύτερο από αυτό που είχε προβλεφθεί συμπλέει με τη σύσταση για την αποφυγή προκυκλικών δημοσιονομικών πολιτικών. Παρόλα αυτά, αν ληφθεί υπόψη ότι το έλλειμμα εξωτερικών συναλλαγών κατά πάσα πιθανότητα δεν ελαττώθηκε σημαντικά (ή δεν ελαττώθηκε καθόλου) το 2004, η ταχεία μείωση του δημοσιονομικού πλεονάσματος ενδέχεται να μην παράσχει επαρκή στήριξη από την άποψη της δημοσιονομικής πολιτικής για τη διόρθωση της εξωτερικής ανισορροπίας.Με βάση την ανωτέρω αξιολόγηση, η Επιτροπή εξέδωσε τη συνημμένη σύσταση γνώμης του Συμβουλίου για το επικαιροποιημένο πρόγραμμα σύγκλισης της Εσθονίας και την υποβάλλει στο Συμβούλιο.Σύσταση γιαΓΝΩΜΗ ΤΟΥ ΣΥΜΒΟΥΛΙΟΥκατ’ εφαρμογή του άρθρου 9 παράγραφος 3 του κανονισμού (ΕΚ) αριθ. 1466/97 τουΣυμβουλίου της 7ης Ιουλίου 1997 για το επικαιροποιημένο πρόγραμμα σύγκλισης της Εσθονίας, 2004-2008ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[4], και ιδίως το άρθρο 9 παράγραφος 3,τη σύσταση της Επιτροπής,Έπειτα από διαβουλεύσεις με την Οικονομική και Δημοσιονομική Επιτροπή,ΕΞΕΔΩΣΕ ΤΗΝ ΠΑΡΟΥΣΑ ΓΝΩΜΗ:Στις [17 Φεβρουαρίου 2005] το Συμβούλιο εξέτασε το επικαιροποιημένο πρόγραμμα σύγκλισης της Εσθονίας, το οποίο καλύπτει την περίοδο 2004-2008. Το πρόγραμμα πληροί τις απαιτήσεις παροχής πληροφοριακών στοιχείων του «κώδικα δεοντολογίας για το περιεχόμενο και τη μορφή των προγραμμάτων σταθερότητας και σύγκλισης».Το μακροοικονομικό σενάριο στο οποίο βασίζεται το πρόγραμμα προβλέπει ενίσχυση του ρυθμού αύξησης του πραγματικού ΑΕΠ από 5,6% το 2004 σε 6,0% κατά μέσο όρο για το υπόλοιπο της περιόδου που καλύπτει το πρόγραμμα. Με βάση τα στοιχεία που είναι διαθέσιμα σήμερα, το σενάριο αυτό φαίνεται να αντικατοπτρίζει αξιόπιστες παραδοχές για την οικονομική ανάπτυξη. Οι προβλέψεις του προγράμματος όσον αφορά τον πληθωρισμό κρίνονται επίσης ρεαλιστικές.Η Εσθονία αποσκοπεί στην επίτευξη σχεδόν ισοσκελισμένης ή ελαφρώς πλεονασματικής δημοσιονομικής θέσης καθ’ ολη την περίοδο αναφοράς του προγράμματος. Για το 2004, το πρόγραμμα θέτει ως στόχο την επίτευξη δημοσιονομικού πλεονάσματος 1% του ΑΕΠ, ποσοστό που υπερβαίνει κατά 0,3% το πλεόνασμα που προβλεπόταν στο πρόγραμμα του παρελθόντος Μαΐου. Από το 2005 κι έπειτα, προβλέπονται ισοσκελισμένοι προϋπολογισμοί, όπως ακριβώς και στο προηγούμενο πρόγραμμα. Οι δημόσιες επενδύσεις το 2004 προβλέπεται να αυξηθούν κατά 1 εκατοστιαίες μονάδες του ΑΕΠ στο 4,4% και εν συνεχεία να μειωθούν στο 3,9% μέχρι το 2008. Τούτο σημαίνει ότι θα παραμείνουν σαφώς πάνω από τον μέσο όρο της ΕΕ (2,4% του ΑΕΠ το 2004).Οι κίνδυνοι στους οποίους υπόκεινται οι δημοσιονομικές προβλέψεις του προγράμματος κρίνονται σε γενικές γραμμές ισορροπημένοι. Αφενός, το επιφυλακτικό μακροοικονομικό σενάριο υποδηλώνει ότι τα έσοδα θα μπορούσαν να είναι υψηλότερα και οι δαπάνες κατά τι χαμηλότερες από ό,τι προβλέπεται στον προϋπολογισμό. Ειδικότερα, η Εσθονία έχει να επιδείξει ένα ιστορικό συνετών προβλέψεων και επανειλημμένης υπερκάλυψης δημοσιονομικών στόχων κατά τα τελευταία έτη. Αφετέρου, δεν είναι δυνατό να αποκλεισθεί ολωσδιόλου η περίπτωση μιας απρόβλεπτης υστέρησης των εσόδων λόγω των σχεδιαζόμενων μειώσεων φόρων, ούτε η περίπτωση να υπάρξουν αρνητικές συνέπειες για την οικονομική ανάπτυξη εξαιτίας εξωγενών κλονισμών. Λαμβανομένου υπόψη του συσχετισμού κινδύνων, η δημοσιονομική τακτική που καθορίζεται στο πρόγραμμα κρίνεται επαρκής για τη διατήρηση του μεσοπρόθεσμου στόχου του «Συμφώνου σταθερότητας και ανάπτυξης» περί επίτευξης σχεδόν ισοσκελισμένης θέσης καθ’ όλη την περίοδο αναφοράς του προγράμματος (2004-2008). Ακόμη, η τακτική αυτή φαίνεται να παρέχει ικανό περιθώριο ασφαλείας ώστε το έλλειμμα να μην υπερβεί την τιμή αναφοράς 3% του ΑΕΠ υπό κανονικές συνθήκες μακροοικονομικών διακυμάνσεων.Ο δείκτης του χρέους υπολογίζεται σε 4,8% του ΑΕΠ το 2004, σαφώς κάτω από τη σχετική τιμή αναφοράς της συνθήκης (60% του ΑΕΠ). Σημειωτέον ότι πρόκειται για το χαμηλότερο ποσοστό στην ΕΕ. Το πρόγραμμα προβλέπει ότι ο δείκτης χρέους θα μειωθεί κατά 1,9 εκατοστιαίες μονάδες κατά την περίοδο που καλύπτει το πρόγραμμα.Η Εσθονία φαίνεται να είναι σε σχετικά ευνοϊκή θέση όσον αφορά τη μακροπρόθεσμη διατηρησιμότητα των δημόσιων οικονομικών της, παρά το σημαντικό προβλεπόμενο δημοσιονομικό κόστος της γήρανσης του πληθυσμού. Η συνέχιση της διατηρησιμότητας των δημόσιων οικονομικών αναμένεται να διασφαλισθεί μέσω ενός περιορισμένου δημόσιου χρέους, σημαντικών κρατικών χρηματοοικονομικών αποθεμάτων και μιας μεσοπρόθεσμης δημοσιονομικής στρατηγικής η οποία να συμβαδίζει πλήρως με τον στόχο της επίτευξης σχεδόν ισοσκελισμένης ή πλεονασματικής δημοσιονομικής θέσης, σε συνδυασμό με αξιόπιστες και ολοκληρωμένες μεταρρυθμίσεις των συστημάτων συνταξιοδότησης και ιατροφαρμακευτικής περίθαλψης, με τις οποίες επιδιώκεται η μακροπρόθεσμη συγκράτηση των δημοσιονομικών πιέσεων.Οι οικονομικές πολιτικές που περιγράφονται στην επικαιροποίηση συμπλέουν εν πολλοίς με τους γενικούς προσανατολισμούς οικονομικής πολιτικής για τη συγκεκριμένη χώρα στον τομέα των δημόσιων οικονομικών. Η επίτευξη το 2004 δημοσιονομικού πλεονάσματος μεγαλύτερο από αυτό που είχε προβλεφθεί συμπλέει με τη σύσταση για την αποφυγή προκυκλικών δημοσιονομικών πολιτικών. Παρόλα αυτά, αν ληφθεί υπόψη ότι το έλλειμμα εξωτερικών συναλλαγών κατά πάσα πιθανότητα δεν ελαττώθηκε σημαντικά (ή δεν ελαττώθηκε καθόλου) το 2004, η ταχεία μείωση του δημοσιονομικού πλεονάσματος ενδέχεται να μην παράσχει επαρκή στήριξη από την άποψη της δημοσιονομικής πολιτικής για τη διόρθωση της εξωτερικής ανισορροπίας.Σύγκριση βασικών μακροοικονομικών και δημοσιονομικών προβλέψεων2004 | 2005 | 2006 | 2007 | 2008 |Πραγματικό ΑΕΠ (μεταβολή %) | ΠΣ Δεκ. 2004 | 5,6 | 5,9 | 6,0 | 6,0 | 6,0 |ΕΠΙΤ. Οκτ. 2004 | 5,9 | 6,0 | 6,2 | μ.δ. | μ.δ. |ΠΣ Μάιος 2004 | 5,3 | 5,8 | 5,6 | 5,9 | 5,8 |Πληθωρισμός ΕνΔΤΚ* (%) | ΠΣ Δεκ. 2004 | 3,3 | 3,2 | 2,5 | 2,8 | 2,8 |ΕΠΙΤ. Οκτ. 2004 | 3,4 | 3,5 | 2,8 | μ.δ. | μ.δ. |ΠΣ Μάιος 2004 | 3,1 | 3,0 | 2,8 | 2,8 | 2,8 |Αποτέλεσμα γενικής κυβέρνησης (ως % του ΑΕΠ) | ΠΣ Δεκ. 2004 | 1,0 | 0,0 | 0,0 | 0,0 | 0,0 |ΕΠΙΤ. Οκτ. 2004 | 0,5 | 0,2 | 0,1 | μ.δ. | μ.δ. |ΠΣ Μάιος 2004 | 0,7 | 0,0 | 0,0 | 0,0 | 0,0 |Πρωτογενές αποτέλεσμα (ως % του ΑΕΠ) | ΠΣ Δεκ. 2004 | 1,3 | 0,2 | 0,2 | 0,2 | 0,2 |ΕΠΙΤ. Οκτ. 2004 | 0,8 | 0,4 | 0,3 | μ.δ. | μ.δ. |ΠΣ Μάιος 2004 | 1,0 | 0,3 | 0,3 | 0,3 | 0,3 |Ακαθάριστο δημόσιο χρέος (ως % του ΑΕΠ) | ΠΣ Δεκ. 2004 | 4,8 | 4,6 | 4,3 | 3,1 | 2,9 |ΕΠΙΤ. Οκτ. 2004 | 4,8 | 4,4 | 4,2 | μ.δ. | μ.δ. |ΠΣ Μάιος 2004 | 5,4 | 5,1 | 4,7 | 3,4 | 3,2 |Σημείωση: *το πρόγραμμα αναφέρεται στον εθνικό ορισμό του ΔΤΚ, όχι στο ΕνΔΤΚ Πηγές: Πρόγραμμα σύγκλισης (ΠΣ). Προβλέψεις των υπηρεσιών της Επιτροπής του φθινοπώρου του 2004 (ΕΠΙΤ). |[1] ΕΕ L 209, 2.8.1997. Όλα τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο: http://europa.eu.int/comm/economy_finance/about/activities/sgp/main_en.htm.[2] Αναθεωρημένη γνώμη της Οικονομικής και Δημοσιονομικής Επιτροπής όσον αφορά το περιεχόμενο και τη μορφή των προγραμμάτων σταθερότητας και σύγκλισης, έγγραφο EFC/ECFIN/404/01–ΑΝΑΘ. 1 της 27.6.2001, που εγκρίθηκε από το Συμβούλιο ECOFIN στις 10.7.2001.[3] COM(2002) 668, 27.11.2002.[4] ΕΕ L 209, 2.8.1997, σ. 1. Τα έγγραφα που αναφέρονται στο παρόν κείμενο διατίθενται στον ακόλουθο δικτυακό τόπο: http://europa.eu.int/comm/economy_finance/about/activities/sgp/main_en.htm.


title: Συσταση της Επιτροπης στο Συμβουλιο για την έγκριση τροποποιήσεων στις οδηγίες διαπραγμάτευσης για συμφωνία εμπορίου και συνεργασίας με τη Δημοκρατία του Ιράκ

text:
   EL
EL    EL
 ---pagebreak---                     ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                                 Βρυξέλλες, 27.7.2009
                                                 SEC(2009) 1062 τελικό
                    ΣΥΣΤΑΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ
   για την έγκριση τροποποιήσεων στις οδηγίες διαπραγµάτευσης για συµφωνία εµπορίου
                       και συνεργασίας µε τη ∆ηµοκρατία του Ιράκ
EL                                          1                                       EL
 ---pagebreak---    1.      ΑΙΤΙΟΛΟΓΙΚΗ ΕΚΘΕΣΗ
   Στις 23 Μαρτίου 2006, το Συµβούλιο εξουσιοδότησε την Επιτροπή να διαπραγµατευτεί
   συµφωνία εµπορίου και συνεργασίας µε το Ιράκ, και εξέδωσε οδηγίες για τη διαπραγµάτευση
   προς τον σκοπό αυτό (έγγρ. 6511/06 COMEM 23 WTO 38 RESTREINT UE).
   Στον έβδοµο γύρο των διαπραγµατεύσεων ΕΕ-Ιράκ, που διεξήχθη στις 25-26 Φεβρουαρίου
   2009 στη Βαγδάτη, τόσο το Ιράκ όσο και η Επιτροπή συµφώνησαν να ενισχύσουν το
   καθεστώς του σχεδίου συµφωνίας, ειδικότερα µε τη δηµιουργία ενός συµβουλίου
   συνεργασίας, που θα συνέρχεται τακτικά σε υπουργικό επίπεδο, και µετονοµάζοντας τη
   συµφωνία από συµφωνία εµπορίου και συνεργασίας σε "συµφωνία εταιρικής σχέσης και
   συνεργασίας".
   Η προσέγγιση αυτή επικροτήθηκε από το Συµβούλιο (οµάδα εργασίας MOG) τόσο πριν όσο
   και µετά τον έβδοµο γύρο των διαπραγµατεύσεων. Ως εκ τούτου, η Επιτροπή συνιστά να
   αντικατοπτριστούν αυτές οι αλλαγές στις οδηγίες διαπραγµάτευσης και καλεί το Συµβούλιο
   να εγκρίνει τις προτεινόµενες τροποποιήσεις.
EL                                              2                                          EL
 ---pagebreak---    2.      ΣΥΣΤΑΣΗ
   Υπό το πρίσµα των ανωτέρω, η Επιτροπή συνιστά στο Συµβούλιο να εγκρίνει τις ακόλουθες
   τροποποιήσεις στις οδηγίες διαπραγµάτευσης:
   (1)    Αλλαγή του τίτλου της συµφωνίας
           • Ο τίτλος της συµφωνίας αλλάζει στις οδηγίες διαπραγµάτευσης, όπου αυτός
              εµφανίζεται, από "συµφωνία εµπορίου και συνεργασίας" σε "συµφωνία εταιρικής
              σχέσης και συνεργασίας".
   (2)    Σύσταση συµβουλίου συνεργασίας
           • Στο τµήµα ∆ (Θεσµικές, γενικές και τελικές διατάξεις), τίτλος ΙΙΙ προστίθεται νέο
              σηµείο:
   “∆ηµιουργείται συµβούλιο συνεργασίας για να παρακολουθεί την υλοποίηση της παρούσας
   συµφωνίας. Το συµβούλιο συνεργασίας συνέρχεται σε υπουργικό επίπεδο. Θα εξετάζει κάθε
   σηµαντικό θέµα που προκύπτει εντός του πλαισίου της παρούσας συµφωνίας."
           • Το υφιστάµενο σηµείο ∆.1 τροποποιείται ώστε να αντικατοπτρίζει τη σύσταση
              του συµβουλίου συνεργασίας:
   Παράγραφος 1 – νέο κείµενο
   “∆ηµιουργείται επιτροπή συνεργασίας για να επικουρεί το συµβούλιο συνεργασίας στην
   εκτέλεση των καθηκόντων του.”
   Παράγραφος 2 – παραµένει αµετάβλητη.
EL                                             3                                               EL


Avis juridique important

|

31965H0014

65/14/ΕΟΚ: Σύσταση της Επιτροπής της 18ης Δεκεμβρίου 1964, που απευθύνεται στα κράτη μέλη περί της αποδοχής εξαίρεσης δασμών η οποία θα ισχύει από 1ης Ιανουαρίου 1965 για τα "κοινοτικά" προϊόντα που αποτελούν αντικείμενο αποστολής με μικρά δέματα προς ιδιώτες ή που περιέχονται στις προσωπικές αποσκευές των ταξιδιωτών

Επίσημη Εφημερίδα αριθ. 007 της 22/01/1965 σ. 0071 - 0071

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */